Arhiva vesti | Medija centar Beograd\nPočetna > MC projekti > MC projekti arhiva > Resurs centar - Izbori 2012 > Arhiva vesti\nGrađani slabo raspoloženi za glasanje\nU prvom krugu izbora, mreže su 6. maja od ranog jutra, još pre otvaranja glasačkih mesta bile preplavljenje komentarima o glasanju, pa i podrškom stranaka, i na osnovu toga smo mogli da predvidimo veliku izlaznost u prepodnevnim časovima. Jutrošnja slika na Internetu je potpuno drugačija...\nU Srbiji su jutros u sedam sati otvorena biračka mesta na kojima će 6.771.479 birača moći da glasa u drugom krugu predsedničkih izbora, do zatvaranja birališta, u 20 sati.\nDigitalni glas Srbije: Izborne filosofije - noć poslednja\nU smiraj poslednjeg dana pred sutrašnji drugi krug predsedničkih izbora društvenim mrežama dominiraju statusi edukacije ili izborna filosofija. Koliko su izbori ozbiljni, koliko ih neko smatra neozbiljnima i koliko su izbori OBAVEZA, kao što je jedan korisnik i caps-lockom naglasio.\nU periodu od 14. do 21. maja Digitalni glas Srbije će prikupljati podatke sa društvenih mreža, blogova, foruma i drugih onlajn kanala i svakodnevno objavljivati izveštaje putem sajta i mejling liste Medija centra.\nDigitalni glas Srbije: Godina prođe, izbori nikada.\nDan posle debate, kako društvene mreže javljaju, rezervisan je za "profesionalne" analitičare. Analitičari amateri od jutros su u velikom broju šerovali linkove novinskih komentara, mišljenja zvaničnih tumača politike o tome ko je bio pobednik sinoćne predstave.\nAnalitičari o duelu predsedničkih kandidata\nKampanja za drugi krug predsedničkih izbora završava se u ponoć, jer tada počinje predizborna tišina, koja traje do zatvaranja biračkih mesta - 20. maja u 20 sati. U tom periodu će biti zabranjena izborna propaganda preko sredstava javnog obaveštavanja, kao i javni skupovi i objavljivanje procene rezultata izbora.\nProtokol o debati predsedničkih kandidata\nTV debata predsedničkih kandidata održava se u sredu, 16. maja 2012, u terminu od 20 časova, na Prvom programu Radio-televizije Srbije i biće direktno prenošena na Prvom programu Radio Beograda. RTS će obezbediti prevod na znakovni jezik.\nNovinari i mediji u izborima\nBiro za društvena istraživanja spovodi anketu o izveštavanju medija tokom izbora sa predstavncima medija, novinarima, organizacijama civilnog društva.\nRezultati ankete će biti predstavljeni tokom izborne večeri u Medija centru. Svima zainteresovanima će biti dostavljeni rezultati.\nTužilaštvo: Nije bilo falsifikovanja izbora!\nRepubličko tužilaštvo saopštilo je da krađom listića sa biračkog mesta broj 57 u Pančevu na koju je javnosti ukazali Srpska napredna stranka, nije prekrojena izborna volja građana. "Niko nije prekrajao izbornu volju građana, nego su listići ukradeni pošto su svi članovi biračkog odbora, uključujući i one iz SNS, potpisali zapisnik bez primedbi posle brojanja glasova", rekao je portparol republičkog tužilaštva Tomo Zorić.\nŠtampanje glasačkih listića za drugi krug predsedničkih izbora počelo danas u Štampariji "Službenog glasnika Srbije".\nCesid: Nikolićevo ime ostaje na listiću\nEventualna odluka predsedničkog kandidata Tomislava Nikolića o povlačenju bila bi samo simbolički moguća, jer će njegovo ime ostati na listiću, kaže Marko Blagojević programski direktor Cesida. Takva odluka nije pravno moguća, smatra profesor Fakulteta političkih nauka Milan Jovanović.\nRIK odbacila prigovor Tomislava Nikolića\nBEOGRAD, 12. maja 2012. (Beta) - Republička izborna komisija (RIK) odbacila je u subotu prigovor Tomislava Nikolića, kojim se traži poništavanje izbora na svim nivoima, a kao razlog se navodi da u prigovoru nije pružen nikakav dokaz za tvrdnje o izbornoj kradji.\nRepublička izborna komisija Srbije razmatraće danas prigovor Srpske napredne stranke na regularnost izbora. Sekretar RIK-a Veljko Odalović izjavio je sinoć da će RIK vjerovatno donijeti odluku o formiranju komisije, koja će izvršiti detaljan pregled kompletnog izbornog materijala sa izbora 6. maja.\nZa predsedničkog kandidata liste „Izbor za bolji život” Borisa Tadića glasalo bi 58% birača, dok bi lideru SNS Tomislavu Nikoliću poverenje ukazalo 42% građana. Prema najnovijem istraživanju agencije „Ipsos stratedžik marketing”, za Borisa Tadića, predsedničkog kandidata liste „Izbor za bolji život”, glasalo bi 58 odsto birača, dok bi njegovom protivkandidatu Tomislavu Nikoliću iz SNS u drugom krugu predsedničkih izbora, zakazanom za 20. maj, poverenje ukazalo 42 odsto građana.\nBIRN Srbija vam predstavlja uređenu bazu podataka svih kandidata koji učestvuju na izborima za Narodnu skupštinu Republike Srbije na izborima 2012. godine. Podaci o listama su preuzeti od Republičke izborne komisije i po prvi put složeni u bazu koja može da se pretražuje po najrazličitijim kriterijumima.\nRIK: Mandat i Koaliciji Albanaca\nBeograd - Manjinska lista Koalicija Albanaca preševske doline osvojila je jedan poslanički mandat u novom sazivu Skupštine Srbije, saopšteno iz RIK-a.\nRIK: Sutra o prigovorima SNS-a\nSekretar Republičke izborne komisije (RIK) Veljko Odalović izjavio je da će RIK sutra zauzeti stav povodom prigovora u kojima Srpska napredna stranka traži poništavanje izbora na svim nivoima zbog navodne izborne krađe. Odalović je za televizju B92 potvrdio da je juče popodne u RIK stigao prigovor SNS "u formi koja zadovljava da bude u proceduri i da na sutrašnjoj sednici RIK-a bude razmatran".\nJedan predsednički kandidat i četiri liste vraćaju novac\nJedan predsednički kandidat i četiri izborne liste koje su učestovale na nedeljnim predsedničkim i parlamentarnim izborima imaju obavezu da u narednih 30 dana vrate u republičku kasu novac koji su dobile za troškove predizborne kampanje.\nU trećoj političkoj debati sa predstavnicima sedam lista parlamentarnih stranaka u Srbiji, gosti RTS-a razgovarali o problemu Kosova i Metohije, evrointegracijama i podizanju životnog standarda građana. Radio-televizija Srbije, uz tehničku podršku OEBS-a, CESID-a i američkog Nacionalnog demokratskog instituta, organizovala je treću debatu sa predstavnicima sedam lista parlamentarnih stranaka u Srbiji. Teme debate bile su kako Srbija može da reši problem Kosova i Metohije, jesu li evrointegracije najbolje za Srbiju i šta buduća vlada treba da uradi da bi podigla životni standard građana.\nNiš: Ponovo glasanje na 17 mesta\nNiš - Gradska izborna komisija u Nišu donela je odluku da se glasanje na 17 biračkih mesta za gradsku skupštinu ponovi u nedelju, 13. maja.\nIzborna komisija danas saopštava konačne rezultate\nKonačni rezultati predsedničkih i parlamentarnih izbora moraju da budu objavljeni danas do 20 sati, a Republička izborna komisija treba u narednih deset dana, do 20. maja da dodeli poslaničke mandate u novom sazivu parlamenta.\nTV duel predsedničkih kandidata 16. maja na RTS\nBEOGRAD – Televizijski duel predsedničkih kanidata Borisa Tadića i Tomislava Nikolića održaće se 16. maja, na Prvom programu RTS-a, objavila je ta televizija na svom sajtu. Drugi krug predsedničkih izbora biće održan 20. maja. Nikolić za Tadića slobodan u četvrtak i u subotu.\nNS: 7.000 nevažećih listića i 5.000 manje glasača\nOkosnicu buduće gradske vlasti i dalje će najverovatnije činiti koalicija Demokratske stranke i Lige socijaldemokrata Vojvodine, samo će za razliku od prošlog saziva Skupštine grada, većinu moći da imaju udruženi sa Socijalističkom partijom Srbije. Najviše od 78 odbornika u Skupštini grada imaće demokrate. Iako su sa 18 osvojenih mesta relativni pobednici izbora u Novom Sadu, demokrate su dobile čak 28.000 glasova manje u odnosu na prošle lokalne izbore. Druga je Srpska napredna stranka sa 16 mesta u gradskom parlamentu, a ta partija nije se nadmetala na prošlim izborima.\nRepublička izborna komisija (RIK) najkasnije do 10. maja trebalo bi da utvrdi zvanične rezultate izbora\nRepublička izborna komisija (RIK) najkasnije do 10. maja trebalo bi da utvrdi zvanične rezultate izbora za predsednika Srbije i novi saziv Skupštine Srbije.\nRok da RIK u Službenom glasniku objavi rezultate izbora je 10. maj u 20:00 časova, 96 sati posle zatvaranja biračkih mesta. Na predsedničkim izborima učestvuje 12 kandidata, a po Ustavu mandat predsednika Republike traje pet godina. U trci za 250 mesta u parlamentu učestvuje 18 izbornih lista, ovo su deveti parlamentarno izbori.\nKompetan tekst (FoNet)\nViše od 40 stranaka i grupa građana ulazi u Narodnu skupštinu. Izbori bili fer i demokratski, ali medijsko izveštavanje treba da bude objektivnije, kažu strani posmatrači.\nNaprednjacima 73 demokratama 67 mandata\nRIK saopštio konačne izborne rezultate Najviše poslaničkih mandata, 73, u novom sazivu Skupštine Srbije imaće koalicija „Pokrenimo Srbiju“, koju predvodi Srpska napredna stranka, i lista „Izbor za bolji život - Boris Tadić“, okupljena oko Demokratske stranke, koja je osvojila 67 mandata, saopštila je juče Republička izborna komisija na osnovu obrađenih 97,69 biračkih mesta.\nRIK saopštio rezultate na osnovu 97,69 odsto obrađenih biračkih mesta\nRepublička izborna komisija saopštila je danas privremene rezultate na osnovu 97,69 odsto obrađenih biračkih mesta za predsednika Srbije, po kojima je kandidat liste "Izbor za bolji život - Boris Tadić" osvojio 25,33 odsto glasova, a kandidat liste "Pokrenimo Srbiju" Tomislav Nikolić 24,99 odsto.\nRIK: "Pokrenimo Srbiju" 24,17, "Izbor za bolji zivot" 21,29 odsto\nBEOGRAD - Prema prvim privremenim rezultatima Republičke izborne komisije sa obrađnih 7,46 odsto biračkih mesta, koalicija "Pokrenimo Srbiju" koju prevodi Srpska napredna stranka osvojila je 24,17 odsto, a koalicija "Izbor za bolji život" koju predvodi Demokratska stranka 21,29 odsto.\nRIK obradio 7,87 % biračkih mesta\nNa osnovu 7,87 odsto obrađenih glasova, RIK je saopštio da je Tomislav Nikolić osvojio 25,47, a Boris Tadić 23,63 odsto glasova. Koalicija SNS 24,17, a Izbor za bolji život 21,29 odsto.\nIzlaznost do 18h - 48,24\n31,47% građana glasao do 14h\nRepublička izborna komisija održala je drugu redovnu konferenciju za novinare u 15 časova. Saopštena je izlaznost od 31,47% na osnovu reprezentativnog uzorka sa obrađenih 569 biračkih mesta u Srbiji. U centralnoj Srbiji na biračka mesta izašlo je 32,40 odsto, a u Vojvodini 29,48 odsto birača. U Beogradu izlaznost je bila 31,50 odsto, Novom Sadu 27,29 odsto, Nišu 30,62 odsto, Kragujevcu 29,93 odsto i u Čačku 29,74 odsto.\nIzlaznost do 10h - 10,98\nČlan Republičke izborne komisije Miodrag Petrović obavestio je prisutne da su sva biračka mesta otvorena i da se u Srbiji glasa na 8.390 biračkih mesta, uključujući i 90 biračkih mesta na Kosovu i Metohiji. Takođe, Petrović je naglasio da nije bilo zvanično evidentiranih problema u izbornom procesu na biračkim mestima.\nDigitalni glas Srbije - tim za nove medije\nTim za nove medije koji je oformio beogradski Medija centar, tokom izbora prikuplja javno dostupne informacije i izjave korisnika na društvenim mrežama, blogovima, forumima i onlajn medijskim portalima i na osnovu tih podataka objavljuje analize i izveštaje o javnom mnjenju, dešavanjima, kao i mogućim neregularnostima.\nIzveštaji će tokom izbornoga dan biti saopštavani na svakih sat ili dva, a po potrebi i češće.\nAgencija za borbu protiv korupcije ocenila je da je aktuelna kampanja pristojnija i jeftinija od prethodnih. Direktorka Agencije Zorana Marković podsetila je da stranke u roku od 30 dana od proglašenja konačnih rezultata izbora imaju obavezu da toj agenciji dostave izveštaje o troškovima kampanje.\nRomska partija traži pomoć Evrope Romima se preti da će se ukinuti socijalna pomoć ako glasaju suprotno, pripremaju se paketi širom Vojvodine i obećava novac od strane Demokratske stranke (DS) i Liberalno demokratske partije (LDP), a pre neki dan predsednika Romske partije (RP) Srđana Šajna, kandidata za poslanika na izbornoj listi "Pokrenimo Srbiju", i još nekoliko aktivista te stranke, u Čurugu je napala grupa ljudi koja se predstavila kao aktivisti Demokratske stranke, između ostalog se navodi u pismu koje su povodom...\nAnketa o izveštavanju TV stanica - centralne informativne emisije\nAnketa o izveštavanju TV stanica - centralne informativne emisije na sajtu www.mediamonitor.rs/index.php/anketa\nOdštampani glasački listići za lokalne izbore na KiM\nKOSOVSKA MITROVICA - Na severu Kosova danas je završeno štampanje glasačkih listića za lokalne izbore, koji će se, u skladu sa odlukama odbornika u SO Zvečan i Zubin Potok, održati 6. maja, kada će se glasati i za predsednika i poslanike Skupštine Srbije.\nPoslednje predizborno istraživanje javnog mnjenja, koje je sprovela agencija Faktor plus, pokazalo je da će na izbore 6. maja sigurno izaći 52 odsto ispitanika, dok se njih gotovo 20 odsto još premišlja. Prema istraživanju, sprovedenom od 24. do 30. aprila, na uzorku od 1.126 ispitanika, najveći broj glasova bi osvojile koalicija oko Srpske napredne stranke (32,5 odsto) i koalicija oko Demokratske stranke (27 odsto).\nPoništena lista NOPO\nOrganizacije civilnog društva zahtevaju od političkih partija da se izjasne o budućem statusu Ministarstva omladine i iskažu svoj stav o tome na koji način će se nastaviti sa brigom o mladima u Srbiji. Zalažemo se za to da Ministarstvo omladine ostane kao samostalna institucija koja se sistematski i ozbiljno brine o mladima u Srbiji.\nKompletan tekst zahteva\nSud poništio usvojenu listu SDS-a i USS-a\nUpravni sud doneo je odluku da poništi već usvojenu listu “Socijaldemokratski savez – Ujedinjena seljačka stranka - Gojko Veličković” koju je Gradska izborna komisija prihvatila. Posle odluke suda, na listi za lokalne izbore u Leskovcu učestvovaće 11 stranaka, koalicija i jedna grupa građana.\nZapošljavanje, privlačenje investicija samo su neka od obećanja koja su se mogla čuti tokom predizborne kampanje, ali smatraju analitičari, političari nisu ponudili nijedno uverljivo rešenje za goruće probleme. U borbi za glasove, obećanja stranaka, kako su ocenili, ostavljaju "gorak ukus u ustima" da se građanima ponovo nudi "čarobni štapić", iako su ta obećanja, posebno partija koje su učestvovale na vlasti, nešto umerenija nego u prethodnom periodu.\nŠtampaju se listići za lokalne izbore na KiM\nZUBIN POTOK - Više izbornih lista prijavilo se za lokalne izbore u opštinama Zubin Potok i Zvečan na Kosovu, iako te izbore neće organizovati ni UNMIK, a ni vlasti u Beogradu. Za lokalne izbore u Zubinom Potoku prijavili su se Demokratska stranka Srbije, Ujedinjeni regioni Srbije i Srpska radikalna stranka, a za lokalne izbore u Zvečanu prijavili su se URS, SRS, DSS, SPS-PUPS i SNV severnog Kosova, rečeno je Tanjugu u izbornim komisijama u tim opštinama.\nNegativna kampanja smanjuje broj glasova\nNegativna predizborna kampanja utičce na opadanje rejtinga dve najače stranke, pa je u protekle dve nedelje koalicija oko Srpske napredne stranke (SNS) izgubila podršku oko pet odsto birača, a koalicija oko Demokratske stranke (DS) oko tri odsto.\nIstaživanje agencije Partner konsalting pokazuje da koaliciju oko naprednjaka sada podržava 24 odsto građana, dok Demokratska stranka ima podršku 21,8 birača. Prema rezultatima istaživanja od 12. aprila, SNS je imao podršku 29,7, a DS 25,1 odsto glasača.\nRRA naložila obustavu negativne kampanje\nDS kampanja kontrasta ipak nedozvoljena Nakon više od mesec dana prljave kampanje na koju je Demokratska stranka do sada potrošila preko 4,5 miliona evra i samo nedelju dana pre održavanja izbora, Savet RRA napokon je zatražio od emitera da hitno obustave emitovanje svih predizbornih sadržaja u kojima se neko optužuje, a da prethodno nije proverna tačnost tih navoda\nBEOGRAD - Savet RRA zahteva od emitera da hitno obustave emitovanje svih predizbornih sadržaja u kojima se neko optužuje ukoliko prethodno nisu proverili tačnost navoda u kojima se optužuje bilo koja ličnost, saopštila je danas Republička radiodifuzna agencija.\nBeograd - Predizborni program na elektronskim medijima, od 14. marta do 14. aprila, bio je uglavnom uravnotežen, saopštila je Republička radiodifuzna agencija (RRA).\nNa osnovu nadzora o strukturi predizbornog programa, može se zaključiti da je predizborna kampanja za predsedničke, republičke, pokrajinske i lokalne izbore u elektronskim medijima bila uglavnom uravnotežena.\nRatnici sa Tvitera\nJedino mesto na kome političari mogu da vode političku trku bez vremenskog ograničenja i potpuno besplatno jeste internet. Nova pravila za političke stranke u predizbornoj kampanji ograničila su ih na 90 minuta reklama na televizijama. Za štampu pravila nema, a internet je ostao potpuno slobodan.\nNajposećenija je stranica Demokratske stranke koja je na 580. mestu, sledi je Liberalno-demokratska partija na 810, Srpska napredna stranka koja je 1282. i Ujedinjeni regioni Srbije na 2229. poziciji. Portparolka DS-a Jelena Trivan preozbiljno je shvatila virtuelnu borbu za glasove, te više vremena provodi na Fejsbuku i Tviteru, nego u komunikaciji s predstavnicima medija.\nU drugoj od tri debate sa predstavnicima sedam lista parlamentarnih stranaka u Srbiji, gosti RTS-a razgovarali o privredi, smanjenju nezaposlenosti i javnom dugu.\nRadio-televizija Srbije, uz tehničku podršku OEBS-a, CESID-a i Američkog nacionalnog demokratskog instituta, organizovala je drugu od tri debate sa predstavnicima sedam lista parlamentarnih stranaka u Srbiji.\nKompletan tekst i snimak\nSvakodnevno nadgledanje stanja kampanje na internetu\nSvakodnevno nadgledanje stanja kampanje na internetu, analiza reputacije i predviđanje viralne verovatnoće pojedinih segmenata kampanje. Pratite viralno prisustvo predsedničkih kandidata pojedinačno i pratite viralnu verovatnoću parlamentarnih izbora.\nBeograd - Republička izborna komsija utvrdila oblik i izgled glasačkog listića za parlamentarne izbore 6. maja, čije štampanje će početi večeras u "Službenom glasnik".\nZa parlamentarne izbore štampaće se 7.061.712 glasačkih listića, što obuhvata broj od 7.026.579 birača u Srbiji, dok će se 35.133 glasačkih listića štampati kao rezerva, što je 0,5 odsto ukupnog broja birača. Kako je ranije utvrđeno, listići će biti svetlo ljubičaste boje.\nGlasački listić štampaće se u više jezičkih varijanti u zavisnosti od toga koji su jezici i pisma u službenoj upotrebi u pojedinim opštinama i gradovima.\nTako će listić sa jednom, dve ili tri jezičke varijante štampati na formatu hartije A-4, a listić sa četiri ili pet jezičkih varijanata na formatu A-3.\nPIK proglasio zbirnu izbornu listu po proporcionalnom sistem\nNOVI SAD - Pokrajinska izborna komisija (PIK) proglasila je zbirnu izbornu listu za izbor poslanika u Skupštinu AP Vojvodine po proporcionalnom izbornom sistemu, na kojoj se nalazi 14 stranaka, pokreta ili grupa građana.\nRIK utvrdio zbirnu listu za izbore i to liste "Za bolji život - Boris Tadić", "Srpska radikalna stranka - dr Vojislav Šešelj", "Ujedinjeni regioni - Mlađan Dinkić", "Čedomir Jovanović - Preokret" i lista "Pokrenimo Srbiju - Tomislav Nikolić".\nNa izborima će učestvovati i liste "Demokratska stranka Srbije - Vojislav Koštunica", "Ivica Dačić - SPS, PUPS, JS", "Dveri za život Srbije", "Savez vojvođanskih Mađara - Ištvan Pastor", "Reformistička stranka - prof. dr Milan Višnjić".\nTu su i liste "Stranka demokratske akcije Sandžaka - dr Sulejman Ugljanin", Pokret radnika i seljaka, "Socijaldemokratski savez - Nebojša Leković", lista koalicije "Sve zajedno - BDZ, GSM, DZH, DZVM, Slovačka stranka - Emir Elfić", kao i lista Koalicije Albanaca Preševske doline.\nZa glasove birača boriće se i "Crnogorska partija - Nenad Stevović", lista "Komunistička partija - Josip Broz" i lista "Nijedan od ponuđenih odgovora".\nNa predstojećim parlamentarnim izborima 6. maja učestvovaće ukupno 18 lista.\nBEOGRAD - Republička izborna komisija treba do ponoći da utvrdi i objavi zbirnu izbornu listu u "Službenom glasniku". Prema Rokovniku za sprovođenje izbora, RIK najkasnije do 25. aprila u ponoć treba da utvrdi i objavi zbirne izborne liste, a uvid u podnete izborne liste moguć je u roku od 48 sati od dana objavljivanja zbirne izborne liste. Na predstojećim parlamentarnim izborima 6. maja učestvovaće ukupno 18 lista.\nZubin Potok i Zvečan: Izborni procesi u punom jeku\nKOSOVSKA MITROVICA - Izborni procesi za srpske lokalne izbore u dve opštine na severu Kosova, Zvečanu i Zubinom Potoku, u punom su jeku i pored negodovanja Beograda, dela međunarodne zajednice i vlasti u Prištini, izajvili su danas čelnici izbornih komisija te dve opštine.\nIzborni procesi za srpske lokalne izbore u opštinama Zvečan i Zubin Potok su u punom jeku, istakli predstavnici tih samouprava. Iz izbornih komisija ove dve opštine još jednom je poručeno da će lokalni izbori u Zvečanu i Zubinom Potoku biti održani i pored negodovanja Beograda, dela međunarodne zajednice i vlasti u Prištini.\nPredstavnice gotovo svih izbornih lista odražale su zajedničku predizbornu konvenciju, sa koje su poručili da je potrebno više žena u političkom životu Srbije. Konvencija pod moto "Glasam za žene", koju je upriličio Beogradski fond za političku izuzetnost, organizovana je sa ciljem da se pažnja javnosti skrene na značaj većeg prisustva i snažnijeg uticaja žena u politici.\nPred biračima 15 opcija\nGIK do danas u ponoć ima rok da utvrdi i objavi zbirnu izbornu listu.\nNa glasačkom listiću jedinica je “Za bolji Novi Sad – Bojan Pajtić”, dvojka je “Liga socijaldemokrata Vojvodine – Novi Sad naša kuća – Nenad Čanak”, a trojka „Maja Gojković - Ujedinjeni regioni Srbije”. „Demokratska stranka Srbije - Vojislav Koštunica” je četvorka, „Udruženi penzioneri i socijalna pravda - Pero Zubac” su pet, dok je „Romska demokratska stranka - Tomislav Bokan” broj šest, a „Srpska radikalna stranka - Aleksandar Martinović” je sedmica. Broj osam pripao je listi „Ivica Dačić - Socijalistička partija Srbije - Partija udruženih penzionera Srbije - Jedinstvena Srbija - Socijaldemokratska partija Srbije, na mestu devet je „Srpska demokratska stranka - Radivoj Prodanović” dok će broj 10 zauzeti „Pokrenimo Novi Sad - Srpska napredna stranka - Nova Srbija - Pokret Socijalista”. Na mestu 11 je „Čedomir Jovanović - Vojvođanski preokret (LDP-VP-SDU)”, a broj 12 je „Savez vojvođanskih Mađara - Ištvan Pastor”. Lista „MI - Miroslav Miša Ilić” zauzeće broj 13 dok će “Dveri za život Novog Sada” biti broj 14.\nAgencija se neće zaustaviti na Đulijaniju\nFinansiranje izborne kampanje u centru pažnje i institucija i političara\nBeograd - Agencija za borbu protiv korupcije u proveri trošenja novca političkih stranaka neće se zaustaviti na Srpskoj naprednoj stranci. „Agencija će uputiti zahtev Demokratskoj stranci da dostavi izveštaje i dokumentaciju o troškovima putovanja predsedničkog kandidata DS Borisa Tadića u Hanover“, zvanični je odgovor Agencije na pitanje Danasa hoće li pitati demokrate o nedavnom putovanju njihovog lidera u Nemačku.\nStožer nove vlade biće ili demokrate ili naprednjaci, a uz njih većinu će, po svemu sudeći, činiti bar još koalicija okupljena oko Socijalističke partije Srbije i Liberalno demokratska partija. Analitičari kažu da ne treba otpisati ni Ujedinjene regione Srbije.\nTu se spisak ne završava, a uticaj na sastav kabineta će imati i međusobni odnosi političara, ali i prozivke koje su u kampanji sve učestalije. Predsednik „Transparentnosti Srbije“ Vladimir Goati kaže da će u novoj vladi najverovatnije biti tri partije.\nU Beogradu 1.172 biračka mesta\nBeograđani će birati nove odbornike u beogradskom parlamentu na 1.172 biračka mesta u gradu, a na glasačkom listiću bele boje biće ukupno 13 lista, izjavio je danas Tanjugu sekretar Gradske izborne komisije Miloš Todorović.\nIznenadilo bi me da naprednjaci naprave vladu\n– Najizglednija koalicija nakon ovih izbora je između Demokratske stranke, Socijalističke partije Srbije i Liberalno-demokratske partije, te manjinskih stranaka, a u kojoj bi se eventualno našli i Ujedinjeni regioni Srbije. Iznenadilo bi me da Srpska napredna stranka napravi vladu jer s njima ne bi sarađivala ni Srpska radikalna stranka, ni LDP, a teško da bi im se priključila i Demokratska stranka Srbije. Uz to, postoje i signali da za takvu opciju ne postoji ni podrška u međunarodnoj zajednici – rekao je Orlović u intervjuu za „Dnevnik”.\nFaktor plus: SNS 33,5, a DS 28,3 odsto glasova\nBEOGRAD - Za koaliciju okupljenu oko Srpske napredne stranke (SNS) glasalo bi 33,5 odsto birača, koalicija oko Demokratske stranke osvojila bi 28,3 odsto glasova, pokazalo je danas predstavljeno istraživanje agencije Faktor plus.\nRepublička izborna komisija utvrdila je ukupna broj birača u Srbiji, koji iznosi 7.026.579 birača sa pravom glasa. Proglašena je i 15. lista za parlamentarne izbore – Koalicija Albanaca preševske doline.\nRIK je usvojio i rešenje o utvrđivanju glasačkih listića, prema kome će se štampati 7.061.712 listića, od toga je 7.026.579 koliko je ukupno birača, a 35.133 listića se štampa kao rezerva.\nBEOGRAD - Republička izborna komisija (RIK) utvrdila je oblik i izgled glasačkog listića za predsedničke izbore 6. maja, čije će štampanje početi danas u štampariji "Službenog glasnika".\nTako će se glasački listić sa jednom, dve ili tri jezičke varijante štampati na formatu hartije A-4, a listić sa četiri ili pet jezičkih varijanata na formatu A-3.\nRIK je ranije utvrdio da će glasački listić za predsedničke izbore biti svetlo drap boje.\nRIK: Dodatni rok za ispravke\nRepublička izborna komisija dala 48 sati da liste "Komunistička partija Josip Broz" i "Crnogorska partija Nenad Stevović" i "Nijedan od ponuđenih odgovora" isprave nedostatke.\n"Crnogorska partija" dostavila je 11.307 pravno valjanih izjava birača koji su podržali tu listu, ali je naknadnim uvidom RIK utvrdio da 945 nije bilo upisano u birački spisak, da je 213 lica listu podržalo dva ili više puta, 816 njih podržalo je nekoliko prethodnih izbornih lista, a da 157 lica nije imalo ispravno upisan jedinstveni matični broj građana.\nRIK žrebanjem utvrdio redosled predsedničkih kandidata na predstojećim izborima.\nU Skupštini Srbije je završeno žrebanje predsedničkih kandidata. Redosled je sledeći:\n1. prof dr Zoran Stanković\n4. dr Vojislav Koštunica\n5. dr Zoran Dragišić\n7. Muamer Zukorlić\n8. Danica Grujučić\n9. Ivica Dačić\nGlasaće se u Beču i Salcburgu\nDiplomatsko-konzularna predstavništva Republike Srbije u Austriji rade na prosleđivanju zahteva, dobijenih do subote u ponoć, za dobijanje prava glasa u Austriji za parlamentarne i predsedničke izbore u Srbiji 6. maja.\nDržavljani Srbije, koji žive u Austriji, mogli su do subote u ponoć podneti zahtev za glasanje u ovoj zemlji na predstojećim opštim izborima Srbije.\nPošto diplomatsko-konzularna predstavništva nisu radila zbog uskršnjih praznika, do ponoći u subotu je bilo moguće uputiti zahtev elektronskom poštom, poštom ili faksom.\nŠef konzularnog odeljenja Ambasade Srbije u Beču Kosta Simonović rekao je da je do subote u ponoć u diplomatsko-konzularna predstavništva u glavnom gradu Austrije pristiglo oko 400 zahteva za dobijanje prava glasa u Austriji.\nSavetovanje o praćenju izbora\nSavetovanje o praćenju izbora od strane medija koje organizuju IREX-ov Program za pomoć medijima u Srbiji i Organizacija za evropsku bezbednost i saradnju, zajedno sa Biroom za društvena istraživanja i slovačkom organizacijom za medijski monitoring, Memo 98, održano je 20. aprila u Medija centru u Beogradu.\nNa konferenciji su govorili su Ivan Godarsky, Memo 98, Slovačka; Zoran Gavrilović, glavni analitičar Biroa za društvena istraživanja; Ljiljana Smajlović, predsednica Udruženja novinara Srbije i Dragan Janjić, potpredsednik Nezavisnog udruženja novinara Srbije.\nOnlajn konsultacije za novinare koji izveštavaju o izborima\nSvi zaintersovani novinari koji prate izbore, a imaju nedoumice u vezi sa radom, mogu u bilo kom trenutku postaviti pitanje o izborima ili izbornom procesu putem e-maila pitanja@mc.rs. Za Resurs centar na pitanja odgovaraјu iskusni novinari - Peđa Obradović, urednik vesti na TV B92 i Tanja Aleksić, novinarka TV B92. Na stranici Saveti možete pročitati i korisne tekstove vezane za praćenje izbora. Neki od aktuelnih tekstova su: Tatjana Aleksić - Kako (is)pratiti „izbornu noć“, Slaviša Orlović - Izbori sa zatvorenim listama, Peđa Obradović - Statistika: „sarma“ ili nešto više?, Tatjana Aleksić - Novinar na predizbornom mitingu...\nSvi novi tekstovi biće istaknuti na stranici Novosti i prosleđeni na mejling listu Medija centra.\nNaučni skup „Zašto glasam“\nRIK o 12. predsedničkom kandidatu\nBeograd - Socijaldemokratski savez dostavio je RIK-u nedostajuće potpise podrške za kandidaturu Danice Grujičić za predsednika države. RIK će danas utvrditi da li će ona biti poslednji utvrđeni kandidat za novog šefa države.\nU prvoj od tri debate sa predstavnicima sedam lista parlamentarnih stranaka u Srbiji, gosti RTS-a razgovarali o odnosu države i političkih partija, stanju u zdravstvu, korupciji.\nIstraživanje Međunarodnog republikanskog instituta\nU istraživanju koje je prezentovano političkim strankama i koje je sprovedeno 8. i 9. aprila na uzorku od 1.422 ispitanika stoji da Tadića podržava 31 odsto građana, a Nikolića 28 odsto. Na pitanje koga bi podržali u drugom krugu predsedničkih izbora, ako u njemu budu Tadić i Nikolić, za lidera SNS glasalo bi 35 odsto anketiranih, a za predsednika DS 34 odsto.\nBEOGRAD - U trci za novog predsednika Srbije za sada učestvuje 11 kandidata, kojima je Republička izborna komisija potvrdila kandidature, a kakav će biti njihov redosled na glasačkom listiću 6. maja znaće se u petak posle obavljenog žrebanja.\nKonačan broj kandidata biće poznat u toku današnjeg dana, a žreb kojim će se odrediti njihov raspored na listiću svetlo drap boje obaviće se sutra u Skupštini Srbije, od 19.15 sati.\nU okviru projekta „Resurs centar za novinare – praćenje izbora 2012“, 18. april 2012, u prostorijama Medija centra Beograd održan je trening za novinare, pre svega one koji se prvi put susreću sa praćenjem izbora.\nIstraživanje: Najviše pristalica DS i LDP za ulazak u EU\nDa Srbija treba da postane član Evropske unije, smatra 88 odsto birača Demokratske stranke, 86 odsto pristalica Liberalno demokratske partije, ali i 39 odsto birača Srpske napredne stranke, pokazalo je istraživanje "Ipsos stratedžik marketinga" i Radio-televizija B92.\nIstraživanje koje je u martu rađeno na uzorku od 1.003 ispitanika, pokazalo je i da je 69 odsto birača Srpske radikalne stranke protiv ulaska Srbije u EU, što smatra i 51 odsto ispitanika koji su rekli da bi glasali za SNS i 44 odsto koji bi glasali za Demokratsku stranku Srbije.\nLokalni izbori u Srbiji: Kongres lokalnih i regionalnih vlasti Saveta Evrope u predizbornoj poseti Beogradu\nStrazbur – Delegacija Kongresa lokalnih i regionalnih vlasti Saveta Evrope koju predvodi Najdžel Marmagen iz Velike Britanije (ILDG), će biti u predizbornoj poseti Srbiji, u cilju posmatranja predstojećih lokalnih izbora koji su zakazani za 6. maj 2012.\nDelegacija će se sastati sa predsednikom Republičke izborne komisije, Predragom Grgićem; predstavnicima Ministarstva za ljudska i manjinska prava, državnu upravu i lokalnu samoupravu kao i sa predstavnicima diplomatskog kora i međunarodnih organizacija uključujući OSCE/ODIHR.\nZa izbore 17,4 miliona evra\nBEOGRAD, 10. april 2012. (FoNet) - Programski direktor organizacije Transparentnost Srbija Nemanja Nenadić izjavio je danas da će, prema procenama, za izbore koji se održavaju 6. maja ove godine na legalan način iz budžeta biti izdvojeno 17,4 miliona evra.\nBEOGRAD – Predsednica Skupštine Srbije Slavica Đukić-Dejanović raspisala je i predsedničke izbore za 6. maj, a za sada je imena svojih kandidata za predsednika države saopštilo osam stranaka. U trci za predsednika 6. maja, kada se budu održavali i parlamentarni, lokalni, i pokrajinski izbori u Srbiji, nadmetaće se, zasad je poznato, lideri DS Boris Tadić, SNS Tomislav Nikolić, SPS Ivica Dačić, potpredsednik SRS Aleksandar Martinović, lideri LDP i koalicije „Preokret” Čedomir Jovanović, DSS Vojislav Koštunica, SVM Ištvan Pastor i Zoran Stanković iz URS-a.\nPredsednički izbori u Srbiji biće održani 6. maja, odlučila je danas predsednica Skupštine Srbije Slavica Đukić - Dejanović. Kandidati za predsedničke izbore: SNS - Tomislav Nikolić, SPS - Ivica Dačić, SRS - Aleksandar Martinović, LDP - Čedomir Jovanović, URS - Zoran Stanković i SVM - Ištvan Pastor.\nIzveštaj nadzora programa emitera tokom predizborne kampanje\nGrađani očekuju pobedu demokrata\n04.04.2012, Izvor: B92\nBeograd - Prema istraživanju B92 i Ipsosa, 40 odsto građana Srbije očekuje da će demokrate, koje sada imaju većinu u vladi, pobediti na predstojećim izborima.\nB92 je u saradnji s agencijom za ispitivanje javnog mnenja "Ipsos", pitao građane Srbije šta misle, ko će biti pobednik izbora 6. maja. Ispitivanje je obuhvatilo uzorak od 1017 ispitanika.\nRezultati istraživanja pokazuju da 40 odsto građana naše zemlje veruje da će demokrate pobediti, 30 odsto očekuje pobedu SNS, a svega četiri odsto SPS.


Grčki premijer Antonis Samars sazvao je prevremene izbore u Grčkoj za 25. januar, nakon što parlament nije izabrao predsednika ni u današnjem, trećem krugu glasanja.\nSamaras je u televizijskom obraćanju rekao da Grčka ne može da gubi vreme i pozvao javnost da ga podrži na predstojećim izborima kako bi se osigurala stabilnost u zemlji.\nVladin kandidat za predsednika, bivši evropski komesar za životnu sredinu, Stavros Dimas nije uspeo da obezbedi neophodnih 180 glasova za izbor, već je za njega glasao isti broj poslanika kao i u drugom krugu, 168.\nEvropski komesar za ekonomske poslove Pjer Moskovici pozvao je grčke birače da podrže ekonomske reforme koje podstiču rast i koje su ključne za prosperitet zemlje u eurozoni. Evropska centralna banka saopštila je da će od grčkih vlasti zatražiti pojašenjenje o tome kako će, u trenutnim okolnostima, biti nastavljeno razmatranje paketa za pomoć Atini.\nNa vanrednim izborima vlast bi mogla da osvoji radikalna levičarska stranka Siriza, koja se protivi merama štednje i koja bi mogla da ukine mnoge ekonomske reforme u Grčkoj. Zbog toga je posle glasanja u parlamentu, vrednost grčkih akcija opala za 11 odsto.\nPrema rezultatima ispitivanja javnog mnjenja, konzervativna stranka Nova demokratija premijera Samarasa, koja želi da ponovo pregovara sa međunarodnim institucijama o uslovima za izlazak iz krize, odmah je iza Sirize.\nMeđutim, prema najnovijem ispitivanju javnog mnjenja podrška Sirizi je donekle smanjena tako da ta stranka neće imati jasnu većinu i neće moći sama formira vladu.


Otvoreno novo igralište za decu – Turski ambasador u Vrbasu | Oko Nas\nOtvoreno novo igralište za decu – Turski ambasador u Vrbasu\n02/11/2016 Oko nas\nIgralište za decu kod autobuske stanice danas su svečano otvorili predstavnici turske Razvojne agencije “Tika”, turske ambasade, članovi tima “Srbija u ritmu Evrope” i rukovodstvo opštine Vrbas. Igralište vredno 8,2 miliona dinara je donacija ambasade Turske u Republici Srbiji. Nakon što su deca iz Vrbasa u okviru manifestacije “Srbija u ritmu Evrope”, predstavljala Tursku, lokalna samouprava konkurisala je projektom za izgradnju dečijeg igrališta i zajedničkim zalaganjem, uz Razvojnu agenciju “Tika”, projekat je vrlo brzo, uspešno realizovan.\nSavremeno igralište za decu se nalazi na velikom prostoru u parku kod autobuske stanice, postoji mnogo rekvizita za igru, a namenjeno je i za decu sa posebnim potrebama. Prilikom svečanog otvaranja igrališta Mehmed Barjak iz Turske Razvojne agencija “Tika”, rekao je da mu je veoma drago što će igralište moći da koriste i deca sa posebnim potrebama.\n“Ovaj park predstavlja jedan most prijateljstva između Republike Turske i Srbije, ali i Razvojne agencije ‘Tika’ i Srbije. Želim da ovaj park koriste deca u sreći i zdravlju i lepim danima”, rekao je Barjak.\nSvečanom otvaranju igrališta prethodila je poseta gostiju predsedništvu opštine Vrbas. Tom prilikom dogovoren je nastavak saradnje sa Razvojnom agencijom “Tika”, Turskom ambasadom i nastavak učešća u projektu “Srbija u ritmu Evrope”.\n“Vrednost jedne zemlje se prepoznaje po tome koliko pažnje posvećuje svom podmlatku. Posebno zahvaljujem predsedniku opštine Vrbas, Milanu Glušcu, što nam je pružio priliku da učestvujemo u izgradnji ovog igrališta, jer da nije bilo njegovog zalaganja mi danas ne bismo bili ovde. Svakako da ćemo nastaviti saradnju i kroz druge projekte”, rekao je Mehmed Kemal Bozaji, ambasador Turske.\nPrema rečima Milana Glušca, ovo nije prva investicija Turske ambasade u opštini Vrbas, a svakako neće biti ni poslednja. “Veliko mi je zadovoljstvo što ćemo i kroz neke buduće projekte nastaviti saradnju sa Turskom. Pored Turske ambasade, zahvalnost dugujem Razvojnoj agenciji ‘Tika’, članovima tima ‘Srbija u ritmu Evrope’, ali i deci Vrbasa koja su na pravi način na manifestaciji predstavljala Republiku Tursku”, rekao je Glušac.\nIgor Karadarević, direktor tima “Srbija u ritmu Evrope” rekao je da je ponosan što je između ostalog zahvaljujući i njegovom timu uspešno realizovan jedan ovakav projekat i izgrađeno igralište za decu. “Jedan od zadataka našeg tima je upravo povezivanje opština sa ambasadom države koju predstavljaju. Predstavnici opštine Vrbas pokazali su se kao veoma dobri domaćini, spremni za saradnju u svakom pogledu. Narednih dana Vrbas će posetiti i ambasador Norveške, i tom prilikom biće dogovorena saradnja”, rekao je Karadarević.\nMališani iz nekoliko grupa iz Predškolske ustanove “Boško Buha” pripremili su zabavni program povodom otvaranja ovog igrališta za decu.\nPrethodni članakSaradnja opština Vrbas i UžiceSledeći članakJKP “Komunalac“- kopanje kanala – priprema kolovoza – postavljanje novih kontejnera


Mural sa likom Ivana Jovovića i Panta Dakića (Foto: Radio Goraždevac)\nMural stradaloj deci iz Goraždevca rad je umetnika Milana Milosavljevića Deroksa.\nIvan Jovović i Panto Dakić stradali su 13. avgusta 2003. godine, kada su još uvek nepoznati počinioci pucali na njih i još oko 80 dece, dok su se kupali na Pećkoj Bistrici, koja protiče pored Goraždevca. Ivan i Panto u to vreme bili su učenici osnovne, odnosno srednje skole, na čijoj zgradi se nalazi mural.\nPrethodno je u Goraždevcu naslikan i mural Piera Buskarolija, italijanskog muzikologa, esejiste i novinara.\nDesetine murala naslikanih u više srpskih sredina posvećeni su znamenitim ličnostima, kao deo projekta „Boje u vazduhu“, koji sprovodi italijanska organizacija „Prijatelji Dečana“.


Živković: DS i LDP bi da budu Vučićeve pudlice : Nadlanu.com\nŽivković: DS i LDP bi da budu Vučićeve pudlice\nObjavljeno 13. nov 2013. / 20:30:10\n"Demokratska stranka i Liberalno-demokratska partija se, umesto opozicionog delovanja, utrkuju da budu nova politička pudlica Aleksandru Vučiću. Imamo partije vlasti i partije koje su smenjene s vlasti, a koje bi rado ušle u protivprirodni blud sa vlastima", rekao je Živković za Radio-televiziju Vojvodine.\nPrema njegovim rečima, umesto organizovane opozicije, postoje "političke sponzoruše koje traže novog zaštitnika, sad u Aleksandru Vučiću".\n"Nije se desilo ništa ni u borbi protiv kriminala, ništa od Vučićevih obećanja, od one kradje izbornih listića do skidanja rotacije... Šta su uradili? Jedina velika promena kod Vučića je ta što je ukapirao da nacionalizam nema veze. I sad treba da navijam za njega zbog toga?", kazao je Živković.\nOn je aktuelnu vlast optužio i za enormno zaduživanje Srbije, navodeći da je javni dug zemlje za deset milijardi veći nego pre godinu dana, ali i za udaljavnje od EU.\n"Mi gledamo tri nedelje ruske jeseni u Srbiji, a predsednik Nikolić podnosi izveštaje ruskom predsedniku kao mladji referent u nekadašnjem KGB-u... Uz to, niko sem nas nije poklonio Rusiji svoju nacionalnu naftnu kompaniju", kazao je Živković.\naleksandar vučićdsldpzoran živković


Marković: Bez konsezusa o osudi zločina nad Srbima :: emg.rs:: Sve najnovije ekonomske vesti i vesti dana - Srbija, region, svet\n15. jul 2010. | 16:16\nMarković je rekao da je problem i u vladajućoj koaliciji, i u opoziciji - jer svako zastupa stranačke interese.\n"Sačekaćemo do septembra. Ukoliko do septembra ne dođe na dnevni red deklaracija u kojoj će se osuditi zločin nad Srbima, mi ćemo da vidimo šta ćemo da radimo", rekao je Marković novinarima u Skupštini Srbije.\nLider JS je naveo da niko nema pravo da se igra žrtvama srpskog naroda koji su stradali na svojim ognjištima i da niko nema pravo da kaže da su samo Srbi krivi za sve ono što se desilo, a da nisu krivci i drugi narodi.\n"Ako Haški tribunal pravi nepravdu nad srpskim žrtvama mi, narodni poslanici, nemamo pravo da to isto činimo", rekao je Marković.\nLičnosti: Dragan Marković\nInstitucije: Jedinstvena Srbija, Skupština Srbije


Haos u Poljskoj: Navijač ubijen gumenim metkom,14 policajaca ranjeno /VIDEO/\nKO ČEKA - TAJ I DOČEKA! Dve evropske lige nastavljaju takmičenje, VRAĆA SE FUDBAL!\nVELIKI SKANDAL U NEMAČKOJ! Fudbaleri i trener Bajerna NAPALI svoje navijače, meč prekinut - Bavarci nisu hteli da igraju! /VIDEO/\nU pet kola Lige šampiona Real Madrid je primio devet pogodaka što je najgori defanzivni skor u ovom takmičenju ikada, čini se da se Zinedinu Zidanu stolica ljulja kao nikada.\nVest koju su dugo čekali svi ljubitelji čuvene internet igre „Fantasy Premier league“ u Srbiji i regionu!


Pretvoriti strah u nadu: Kako izgraditi bolju budućnost u doba krize izazvane korona virusom – Udruzenje Sredina\nPatrik ten Brink, EU Policy direktor EEB-a, izneo je svoje mišljenje o tome šta je u današnje vreme, kada smo suočeni sa strahom i patnjom, zaista važno i kakva je to vizija bolje budućnosti.\nGlobalna pandemija se brzo širi sa eksponencijalnim rastom broja obolelih. Doživljavamo pravu katastrofu zbog izgubljenih života, zaraze koja se ubrzano širi, do sada neviđenih socijalnih poteškoća i gubitka posla. Ukoliko se ova kriza ne bude adekvatno kontrolisala suočićemo se sa posledicama sličnim onim iz 1929. godine u vreme ,,Velike depresije“ (globalni ekonomski krah 1928. godine koji je trajao sve do 1939. godine). Uspećemo da se izborimo sa svim trenutnim problemima ukoliko se udružimo i zajedno angažujemo na njihovom rešavanju. Sačuvaćemo živote i socijalno blagostanje, transformisaćemo socio-ekonomske modele one koji su fokusirani na ljude, prirodni svet i jačanje globalnog partnerstva za održivi razvoj.\nOva kriza je pokazala koliko nam je važno zdravlje ljudi, a Evropski Green Deal ima potencijal da dobrobit svih nas postavi u srž svih propisa. Korak napred bio bi da se težište stavi na jačanje zajednice, veću odgovornost, bolje prirodno okruženje i pravu ekonomsku otpornost, gde je blagostanje ljudi u fokusu svih propisa. To treba da bude naša nada i misija. Potrebno je da budemo fokusirani na obezbeđivanje osnovnih stvari, kao što su: dobri uslovi života i rada, čista voda i vazduh, bolje prirodno okruženje i bezbedniji klimatski uslovi za buduće generacije, kao i snažne funkcionalne demokratije koja će nas zaštititi u vreme kada nam je to neophodno.\nKako bi se ovo postiglo, moramo biti ambiciozni i pravovremeno donositi ispravne odluke. U nastavku je pet preporuka EEB-a na kojima će insistirati u narednom periodu:\nRazvijanje Evropskog Green Deal-a kao ´zelenog otiska´ za bolju budućnost: Implementacija Green Deal-a mora se nastaviti uz minimalna odlaganja i sa maksimalnim ambicijama. On mora da bude osnova za stimulativne pakete koji će pokrenuti EU ekonomiju u pravcu održivog razvoja. Time će se podržati opšta dobrobit, obezbediti radna mesta i održiva ekonomska aktivnost. Biće potrebna ambicija i alati za ostvarivanje ovih ciljeva.\nIzbegavanje ulaganja državnog novca za loše investicije: Izdvajanja su neophodna, i treba ih pre svega usmeriti na zdravstveni sektor, na dobrobit i prihode radnika i malih preduzeća. Transformativna agenda ambicioznog Evropskog Green Deal-a trebalo bi da definiše adekvatne mere. Novac bi trebalo usmeriti na smanjenje nejednakosti, a ne na povećanje dobiti ili nadoknadu gubitaka u dividendama. Pored toga ukoliko se pruži pomoć to mora biti pod određenim uslovima. Novac poreskih obaveznika ne bi trebao da bude iskorišćen za ´ispisivanje blanko čekova´ preduzećima.\nObezbeđivanje demokratske odgovornost: Donose se značajne odluke koje će znatno uticati na dešavanja u narednim decenijama. Moramo da obezbedimo pravilno upravljanje finansijama koje će obezbediti potpunu transparentnost na šta se novac troši; slobodan pristup javnosti svim informacijama o zdravstvenim rizicima i stanju životne sredine; da dobrobit ljudi bude u osnovi svih propisa koji se donose preko Pakta o klimi i sistematski angažman mladih kako bi oni mogli da učestvuju u donošenju odluka koje će oblikovati budućnost.\nPrekogranična saradnja: Pandemije, poput zagađenja, ne poštuje državne granice. Borba protiv pandemije zahteva od Vlada država da sarađuju i koordinirano donose odluke, a ne da samo usvajaju odluke na nacionalnom nivou. Evropska unija, Svetska zdravstvena organizacija i Ujedinjene nacije igraju važnu ulogu u pružanju podrške borbi protiv korona virusa.\nZajednička vizija za bolju budućnost: Lideri moraju biti jasni i pružiti nadu, jer ljudi trenutno prolaze kroz velike patnje, imaju osećaj straha i neizvesnosti. Potrebno je da budemo svesni da možemo iz ove krize izaći jači, obnoviti našu ekonomiju kako bi nas zaštitila onda kada smo najranjiviji, poboljšati dobrobit ljudi, ojačati naše zajednice i izgraditi otporniju ekonomiju. Potrebno je da znamo da ćemo izvući pouke iz ove krize, kako bismo se bolje pripremili za narednu. Treba da verujemo u bolju budućnost gde će čovečanstvo i priroda zajedno napredovati.\nSvi smo zajedno u ovome i imamo izbor. Evropski lideri moraju da odgovore izazovu, a istorija će doneti sud o onome što budu preduzeli u narednim nedeljama.\nAutor teksta: Patrick ten Brink\nIzvor: META- nedeljnik EEB-a\nbolja buducnost, korona virus\nPrev post Green deal – Proizvodi koji mogu biti ponovno upotrebljeni, koji su izdržljivi i popravljivi Next post „HAPPINESS & SUSTAINABILITY AROUND THE EARTH“


EPS poziva građane da sami očitavaju brojila - Far\nU saopštenju EPS-a se navodi da građani mogu u narednim danima da jave stanje sa brojila pozivom na broj telefona koji je odštampan na računu, ili putem maila slanjem podataka (ime i prezime, adresa, ED broj i stanje na brojilu, datum očitavanja) na mail adrese prema lokaciji brojila.\nAdrese za distributivna područja su: za područje Beograda je [email protected], za područje Vojvodine [email protected], za područje Kraljeva [email protected], za područje Kragujevca [email protected] i za područje Niša [email protected] EPS kao društveno odgovorna kompanija moli kupce da iskoriste ovu mogućnosti i jave očitano stanje brojila čime će se dodatno osigurati tačnost i ispravnost računa.\nIz ove kompanije apeluju na sve građane da budu odgovorni i striktno poštuju mere države donete zarad sprečavanja širenja korona virusa. Sve aktivnosti „Elektroprivrede Srbije“ usmerene su tako da su i u ovim vanrednim okolnostima obezbeđeni stabilna proizvodnja i nesmetano snabdevanje električnom energijom za privredu i građane Srbije, kaže se u saopštenju.\nZaharijev: Situacija stabilna, uprkos snegu snabdevanje dobro, od sutra proizvodnja maski Počinje sa radom Kontakt centar za podnošenje prijava inspekcijama Krivične prijave zbog nepoštovanja zdravstvenih propisa za vreme epidemije Vladica Dimitrov građanima Dimitrovgrada: Budite odgovorni, ostanite kod kuće!\nApel Vanredno stanjeEpidemijaEPSgrađaniKoronavirusOčitavanje brojilasaopštenje


Han za DW: U Sofiji šest novih inicijativa za Zapadni Balkan - European Western Balkans\nHan za DW: U Sofiji šest novih inicijativa za Zapadni Balkan\nAutor EWB 17. 05. 2018. 17. 05. 2018.\nJohanes Han; Foto: Evropska unija\nBERLIN, SOFIJA – Na Samitu EU-Zapadni Balkan u Sofiji, Brisel predstavlja šest novih inicijativa koje bi bi trebalo da pomognu u transformaciji regiona, njegovoj boljoj povezanosti i oko pomirenja, piše danas Dojče vele.\nEvropski komesar za proširenje Johanes Han, kako se navodi, najavljuje nove podsticaje za šest zemalja Zapadnog Balkana koje se nadaju daljem približavanju EU.\nBrisel planira finansiranje desetine novih projekata podeljenih u šest grupa, a sve u cilju da se ubrza transformacija regiona.\n“Nijedna od zemalja Zapadnog Balkana nije još dovoljno zrela za EU, ali mora se iskoristi trenutak i diskusija o reformama zadržati u centru pažnje”, rekao je Han za DW u Sofiji gde se održava samit EU i Zapadnog Balkana.\nPunih 15 godina posle samita u Solunu, gde su se EU i zemlje regiona obavezale na bližu saradnju i sprovođenje reformi, članica EU posle Slovenije postala je još Hrvatska. Ostale zemlje regiona dugo su bile u čekaonici, a sada različitom brzinom napreduju ka Uniji.\nSrbija i Crna Gora su u međuvreme započele pregovore o članstvu, ali je datum pomenut u Strategiji Evropske komisije – 2025. godina – za sada daleko od ostvarenja, navodi DW.\nHan kaže da bi zemlja koja bi ušla u punopravno članstvo 2025, morala da završi pregovore najkasnije 2023. godine.\nZa Srbiju, jedan od glavnih problema ostaje, kao što definiše Han, postizanje “pravno obavezujućeg dogovora“ sa Kosovom.\nKomesar pritom odbija da govori od krajnim rokovima i datumima.\nGlavni problemi svih zemalja – pored bilateralnih – ostaju vladavina prava, korupcija i organizovani kriminal. “Neke zemlje problem vladavine prava ne shvataju ozbiljno“, upozorava Han, ali i dodaje da su sve zemlje napredovale u poslednjem periodu.\nMakedonija i Albanija nadaju se da će do kraja juna dobiti datum za početak pregovora, a komesar je optimista da će se i to dogoditi, i pored otvorene sumnje i negodovanja kod nekih zemalja-članica. U slučaju Makedonije to će zavisiti i od rešenja spora oko imena sa Grčkom.\nU Sofiji se s nestrpljenjem očekuje susret premijera dveju zemalja Zorana Zaeva i Aleksisa Ciprasa, a kao rok za postizanje kompromisa spominje se početak juna.\nDa bi dala dodatni elan potencijalnim članicama, Evropska komisija predstavlja šest novih inicijativa vrednih više stotina miliona evra. Sve zemlje regiona dobiće podsticaja u segmentu jačanja vladavine prava, uključujući tu i čvršću kontrolu sprovođenja reformi.\nDruga inicijativa ima za cilj da pojača angažman u delu bezbednosti i migracija tako što će, između ostalog, Europol slati oficire za veze u region.\nZapošljavanje i socijalne reforme biće dopunski finansirane iz budžeta Komisije i to delom kroz podršku start-ap firmama, kroz veću dostupnost sredstava za istraživanje i inovacije, kao i ulaganjem razvoj Regionalne ekonomske zone.\nHan očekuje da će ta Regionalna zona, biti uspostavljena do sredine sledeće godine.\nInicijative za digitalnu agendu i veću povezanost u regionu biće finansirane s više od 200 miliona evra. U prvom segmentu planirano je smanjenje troškove za roming, poboljšanje širokopojasnog interneta, razvoj eVlade, eNabavke i eZdravlja, kao i digitalizacija industrije.\nU drugom segmentu – povezanost – planira se veće finansiranje u oblastima transporta i energetike, a prema kalkulacijama ta pomoć bi do 2020. godine trebalo da dostigne sumu od 2,4 milijarde evra.\nCerar: EU da malo više otvori vrata Zapadnom Balkanu\nDeklaracija iz Sofije, 17. maj 2018.\nČeška podržava put Srbije ka EU\nEWB 08. 06. 2017. 08. 06. 2017.\nDačić: Španija najčvršće podržava Srbiju u EU\nEWB 09. 06. 2017. 09. 06. 2017.\nViše poslanika EP traži odgovor na navode o Varheljijevoj pristrasnosti u korist Srbije\nEWB 30. 10. 2021.


U Veterinarskoj stanici Sarajevo rješavati probleme, preduzeću vratiti funkciju – FENA-BIZ\nHome Kompanije U Veterinarskoj stanici Sarajevo rješavati probleme, preduzeću vratiti funkciju\nU Veterinarskoj stanici Sarajevo rješavati probleme, preduzeću vratiti funkciju\nSARAJEVO, 26. augusta (FENA) – Predsjedavajući Skupštine Kantona Sarajevo Elmedin Konaković, zastupnik Elvedin Okerić i ministar privrede Haris Bašić posjetili su danas KJP “Veterinarska stanica” Sarajevo gdje su sa v.d. direktora Nirvesom Bulajom razgovarali o stanju u ovom preduzeću kao i o načinima podrške Vlade i Skupštine.\n– Ovdje smo da bi razmotrili šta treba uraditi kroz budžete za ovu i narednu godinu kako bi Veterinarska stanica ponovo profunkcionisala u punom kapacitetu. Ona ima mnogo ozbiljniju ulogu u društvu nego što su to njene sadašnje aktivnosti, ali zbog političkih trgovina u prošlosti ovo je još jedno od preduzeća koje je platilo ceh loših uprava. Moramo, nažalost, popravljati stanje u firmi koja ima višestruk značaj na teritoriji kantona. Odavde možemo crpiti i informacije koje su korisne za razvoj privrede i poljoprivrede – izjavio je Konaković.\nDodao je da su programirana određena finansijska sredstva koja bi trebala relaksirati stanje u ovom preduzeću, ali i da su već primjetni pomaci u organizaciji rada i prihodovnoj strani njegovog poslovanja dolaskom novog menadžmenta.\nMinistar Bašić je istakao dobru saradnju sa novoimenovanim menadžmentom te rezultate rada koji su vidljivi i na terenu. Naglasio je da će se razmatrati pitanja daljeg napretka poslovanja ovog preduzeća koje je od iznimne važnosti za javno zdravstvo u kantonu.\nPo riječima v.d. direktora Bulaje, pokrenut je plan rješavanja ključnih problema u preduzeću koje je zatekao po preuzimanju dužnosti, a to su veliki finansijski gubici kao i prekomjerni broj uposlenika. Intenzivirane su i aktivnosti na terenu, između ostalog, na primjeni mjera unapređenja stočarstva radi prevencije širenja zoonoza i zaštite zdravlja stanovništva.\nZastupnik Okerić naglasio je da Veterinarska stanica mora vratiti svoju funkciju u društvu, te da je to interes kantonalne vlasti. Kazao je da će se odrediti strateški ciljevi i dinamički plan unapređenja rada preduzeća, saopćeno je iz Pres-službe KS.


Od 15. juna nova pravila o deklarisanju hrane - Izazov\nRadio-televizija Srbije 12. juna 2018. 13:12\nHrana koja je proizvedena, upakovana u ambalažu i deklarisana pre 15. juna ove godine i koja se kao nalazi u magacinima gotovih proizvoda kod proizvođača odnosno kod preduzeća koja stavljaju te proizvode u promet, može da se stavi u promet do isteka roka trajanja, a najkasnije do 31. decembra ove godine rečeno je na okruglom stolu Ministartva poljoprivrede i NALED-a.\nNa predstavljanju "Vodiča za deklarisanje, označavanje i reklamiranje hrane", pomoćnik ministra poljoprivrede Nenad Vujović rekao je da je deklarsisanje hrane jedan od najkompleksnijih poslova u kompanijama koje se bave proizvodnjom hrane.\n"Deklarisanje je najbitniji oblik komunikacije sa potrošačem, kako bi se izbeglo da se potrošac ne obmanjuje, a nova pravila o deklarisanju se proširuju i na internet marketing", kaže Vujović.\nOdredbe novog Pravilnika između ostalog, odnose se na poluproizvode od mesa, proizvode od mesa, kao i proizvode ribarstva i nalažu da se na deklaraciji mora navesti ukoliko je proizvodu dodata voda.\nU slučaju ovih proizvoda koji se proizvode od komada mesa, dela ili celog trupa, sa ili bez kostiju, naziv hrane treba da sadrži navod o prisutnosti dodate vode, ukoliko dodata voda čini više od 5 procenata težine gotovog proizvoda, a nije tehnološki opravdana.\nČupić je rekao da je prilagođavanje novim propisima "posao bez prestanka" i da svako prilagođavanje od kompanija traži dodatni novac i vreme.\nBranislav Raketić iz Ministartva poljoprivrede rekao je da je ovom pravilniku prethodilo 11,12 verzija dok se nije došlo do konačne i rekao da će pravilnik obezbediti tačnije informisanje građana.\nKaže i da proizvodi koji su već upakovani i deklarisani mogu da budu u prometu do isteka roka trajanja, to se pre svega odnosi na one proizvode koji imaju rok trajanja od nekoliko godina a njih će posebno kontrolisati inspektori Ministarstva poljoprivrede.\nPravilnik detaljnije uređuje i odgovornost firme u poslovanju hranom u okviru njihovog poslovanja, a koji imaju uticaj na informacije o hrani, opšte uslove za deklarisanje neupakovane hrane, kategorije hrane za koje se obavezno navodi zemlja porekla…


Ekspertize – STMG ConsultancyEkspertize | STMG Consultancy\nNa svakom projektu na kojem smo angažovani, bez obzira na njegovu veličinu i kompleksnost, naš cilj je uvek najviši kvalitet usluga. Brzo se mobilišemo, predano radimo, uvek razmišljamo unapred i svakom problemu pristupamo sa ciljem da rešimo i uzrok, ne samo posledicu.\nMi posedujemo stručnost, profesionalni talenat i bogato iskustvo koje je neophodno kako bismo klijentima pružili usluge koje postavljaju nove standarde, kako one vezane za nivo kvaliteta i vrednosti, tako i one koje se odnose na uštede u vremenu i troškovima.\nSvakom pojedinačnom projektu pristupamo u skladu sa potrebama klijenta i projekta, a u svrhu ostvarivanja najboljih rešenja i rezultata.\nUvek ulažemo dodatni napor kako bismo svojim klijentima pružili usluge najvišeg mogućeg kvaliteta, inovativna i efikasna rešenja i dodatu vrednost svakom projektu.\nUpravljanje projektom - od razumevanja potreba klijenta, preko procesa izgradnje, do primopredaje i upotrebe objekta.\nVođenje projekta ka završetku u okviru predviđenog roka i budžeta, uz ispunjavanje svih relevantnih propisa i standarda kvaliteta.\nZaštita interesa zajmodavaca dostavljanjem blagovremenih i pouzdanih informacija i indikacija ključnih parametara rizika, finansijske izvodljivosti i statusa građevinskih projekata čiju realizaciju finansiraju.\nTehnička i investiciona analiza stanja objekta i lokacije\nAnaliza finansijskih, operativnih i strateških aspekata i rizika u vezi sa potencijalnim investicijama, a u cilju pružanja podrške klijentima u procesu izbora strategije kupovine nekretnine.\nProaktivno upravljanje i praćenje napretka projekta, rešavanje problema i iniciranje aktivosti za ublažavanje kako bi se osiguralo da projekat ispunjava predviđene vremenske ciljeve.\nUpravljanje održavanjem objekata\nSaradnja sa vlasnicima i zakupcima objekta u svrhu pružanja podrške i poboljšanja njihovih poslovnih ciljeva i učinka, smanjenja troškova i podizanja nivoa produktivnosti.\nUpravljanje procesom razvoja i implementacije projekta kako bi se obezbedila inovativna rešenja, maksimizirala efikasnost zgrade, smanjili operativni troškovi i ispunili ciljevi klijenta.\nUpravljanje opremanjem prostora zakupaca\nUpravljanje i koordinacija aktivnostima kako bi se obezbedilo da prostori zakupca odgovaraju njihovoj vrsti poslovanja i ispunjavaju zahteve.


KIKINDA - Izgradnja 25 stanova za izbeglice iz Bosne i Hercegovine i Hrvatske u okviru Potprojekta 2 Regionalnog stambenog programa Republike Srbije počela je u Kikindi. Polaganju kamena temeljca prisustvovao je prvi potpredsednik Vlade RS i ministar spoljnih poslova Ivica Dačić, koji je istakao da je Potprojekat 2 vredan 13 miliona evra i obuhvata izgradnju 200 stanova u devet lokalnih samouprava, 120 montažnih kuća, kupovinu 250 seoskih kuća i dodelu 330 paketa građevinskog materijala.\nDačić je napomenuo da će korisnici stanove dobiti u zakup s mogućnošću otkupa posle šest meseci po povlašćenim cenama prema Zakonu o izbeglicama, prenosi "Politika".\n„Uspešna primena programa pokazuje da oni koji se nalaze u situaciji dugotrajnog izbeglištva dvadeset i više godina nisu zaboravljeni”, rekao je Dačić, koji je i predsednik Komisije za koordinaciju procesa trajne integracije izbeglica. On se posebno zahvalio gradonačelniku Pavlu Markovu jer je Grad Kikinda potpisao više ugovora u okviru Regionalnog stambenog programa, koji podrazumevaju i dodelu seoskih kuća i građevinskog materijala izbegličkim porodicama.\n„Čast mi je da budem deo projekta koji rešava životno važna pitanja i obezbeđuje krov nad glavom ljudima koji su to zaslužili – najugroženijim izbeglim licima iz Hrvatske i Bosne i Hercegovine. S neskrivenim zadovoljstvom mogu da vas obavestim da radovi na izgradnji stanova na svim lokacijama veoma dobro napreduju”, rekao je Dačić.\nOn je ocenio da je Srbija, u odnosu na druge zemlje, trajnoj integraciji izbeglica pristupila humano.\n„Sigurnost i boljitak već zbrinutih korisnika nas obavezuju da nastavimo aktivnosti i uspešno sprovedemo program do kraja. Uveren sam da ćemo i u ovoj godini ostvariti još mnogo uspeha, kao što smo nedavno, u februaru, u Ovči, obeležili završetak 235 stanova”, zaključio je Dačić, a prenosi Tanjug.\nDačić je, kako navodi Beta, podsetio i da se ove godine navršava šest godina od Donatorske konferencije u Sarajevu, na kojoj je najavljena podela bespovratnih sredstava za sprovođenje programa. „Uz pomoć bilateralnih donatora i međunarodne zajednice, i uz vrlo požrtvovan rad domaćih institucija, razvijeni su mehanizmi i prešlo se u punu primenu programa”, kazao je Dačić, koji je dodao da je osim stanova važno obezbediti i infrastrukturu, socijalne i ekonomske uslove za integraciju izbeglica, u čemu, kako je kazao, presudnu ulogu ima okruženje u kome se nalaze, posebno u manjim mestima.\nU Kikindu je početkom devedesetih stiglo 7.200 izbeglica, a ovaj grad je dobar primer rešavanja stambenih problema ovog dela populacije, rekao je Vladimir Cucić, komesar za izbeglice i migracije.\nGradonačelnik Pavle Markov istakao je spremnost gradske vlasti da nastavi uspešno sprovođenje započetih programa.\nIzgradnja stanova za izbeglice tokom prošle godine počela je u Kruševcu, Paraćinu, Sremskoj Mitrovici, Prokuplju, Vršcu i Staroj Pazovi.


Nacionalna služba za zapošljavanje počela anketiranje poslodavaca\nAutor : eAlibunar Nov 23, 2017\nNacionalna služba za zapošljavanje (NSZ) sprovodi Anketu poslodavaca 2017, u cilju kontinuiranog praćenja potreba tržišta rada. Ovogodišnja anketa je sedma zaredom i njome će biti obuhvaćeno oko 5.000 poslodavaca iz svih oblasti rada.\nKako je saopšteno iz NSZ-a, anketari će intervjuisati u narednih mesec dana poslodavace širom Srbije o njihovim planovima zapošljavanja, neophodnim veštinama i znanjima koje potencijalni zaposleni treba da poseduju. Rezultat, kao i u slučaju prethodnih anketa, koristiće se za procenjivanje situacije na tržištu rada, za usklađivanje usluga i mera koje pruža NSZ sa potrebama privrede, kao i za poboljšanje kvaliteta naših usluga. Svrha Ankete poslodavaca je i identifikacija deficitarnih zanimanja – u svim regionima, kao i po privrednim sektorima. Dobijene informacije biće od značaja za NSZ, obrazovne institucije i za same poslodavce.\n- Visok nivo učešća kompanija u istraživanju je od ključnog značaja. Bez saradnje malih, srednjih i velikih kompanija sa NSZ, ambiciozni rezultati, koji su od koristi za celo društvo, možda neće biti postignuti. Samo zajedničkim radom doprinećemo sagledavanju realnih potreba i daljnjem razvoju tržišta rada u Srbiji , dodaju u Nacionalnoj službi za zapošljavanje.


U Kikindi i Severnobanatskom okrugu: Do 1. decembra, u fokusu vozači koji se bahato ponašaju prema pešacima · gradski.online\nKIKINDA- Iz Saobraćajne policije skreću pažnju vozačima da se od 28. novembra do 1. decembra sprovodi druga centralna akcija pojačane kontrole saobraćaja usmerena na otkrivanju prekršaja koje čine vozači motornih vozila prema pešacima.\nZbog učinjenih saobraćajnih prekršaja podneto je 11 zahteva za pokretanje prekršajnog postupka i izdata 44 prekršajna naloga. Loše navike da u alkoholisanom stanju sedaju za volan neodgovorni vozači nisu prezali ni proteklog vikenda.\nNa kikindskim ulicama i putevima, ali i na području Severnobanatskog okruga, prethodnog vikenda je registrovano 11 prekršaja nepoštovanja brzine kretanja vozila, 15 prekršaja nekorišćenja sigurnosnog pojasa i 25 ostalih prekršaja.\nDogodilo se šest saobraćajnih nezgoda, a jedno lice je zadobilo lakše telesne povrede. Pričinjena materijalna šteta u ovim saobraćajnim nezgodama se procenjuje na oko 250.000 dinara. Saobraćajne nezgode su se dogodile zbog pogrešnog izvođenja radnji u saobraćaju od strane vozača, alkoholisanosti i neprilagođene brzine uslovima i stanju puta.\nPrethodnoNakon fatalne tuče migranata: Savet za bezbednost naložio pojačano prisustvo policije u centru grada\nSledećeReditelj i glumačka postava: “Laža i paralaža” konačno na sceni kikindskog teatra


Aleksandar Sofronijević – Biografija 2019, Visina, Težina, Godište\nAleksandar Sofronijević je jedan od čelnika orkerstra ,,Grandovih” emisija, poput ,,Nikad nije kasno”, ali i jednog od najtraženijih orkerstara na krštenjima, svadbama i drugim velikim slavljima.\nAleksandar Sofronijević – Sofra je rođen 19. novembra 1983. godine u Kraljevu, gde je završio i osnovnu i srednju školu. Nakon završene srednje škole, Aleksandar Sofronijević se preselio u Kragujevac, gde je upisao i Muzičku akademiju, jer je od malena bio zaljubljenik u muzičko stvaralaštvo, i postao profesionalan harmonikaš.\nŠto se njegovog privatnog života tiče, tu se ne zna mnogo, osim slika koje objavljuje na društvenim mrežama, a koje su mahom povezane sa njegovom porodicom, za koju je mnogo vezan, i orkerstar.\nOsim toga, zna se i da je veliki zaljubljenik u biciklizam, te smo preko njegovog Instagram naloga jednom prilikom saznali i za povredu ruke koju je doživeo vozeći bicikl po nepristupačnom terenu, a kao opis slike je postavio zahvalnicu svom bratu na ukazanom profesionalnom previjanju.\nPored toga, 2018. godine je Aleksandar Sofronijević sa svojom ekipom organizovao i svojevrsni biciklistički maraton, koji je započet u Guči, a išao dalje preko Požege, Nove Varoši, Zlatibora, Prijepolja, Žabljaka, Nikšića, Podogrice, da bi, posle 10 dana vožnje bicikla, stigao do Ulcinja.\nIpak, kao što to obično biva, ni Aleksandra Sofronijevića nisu uspeli da zaobiđu tračevi o šemama sa raznim poznatim ličnostima, te se do sada najpre čulo da je u vezi sa voditeljkom ,,Zvezda Granda”, lepom Sanjom Kužet, ali su oboje ubrzo demantovali ove tvrdnje medija, rekavši da su njih dvoje samo veoma dobri prijatelji.\nPosle Sanje Kužet, na red potencijalne devojke Aleksandra Sofronijevića je došla i balerina ,,Granda”, Katarina Jovanović.\nIpak, ova pretpostavka je nastala zbog zajedničke fotografije koja se pojavila na društvenoj mreži, ali ni jedna ni druga strana nisu potvrdile ove pretpostavke. Ipak, sa druge strane, niko od njih nije ni demantovao pisanja medija.\nAleksandar Sofronijević je od malena svirao harmoniku. Prve taktove i tehnike je učio sam, a, nakon srednje škole, upisao je i Muzičku akademiju u Kragujevcu, na kojoj je obogatio svoje znanje i poneo titulu profesionalnog harmonikaša.\nIpak, Aleksandar Sofronijević ni pre Muzičke akademije nije sedeo skrštenih ruku. Već sa 17 godina, 2000. godine, pobedio je na takmičenju omladinaca harmonikaša u Sokobanji, te je, ponet time, ubrzo i oformio svoj prvi orkestar, koji je čak svirao i na regionalnoj televiziji Kraljevo.\n2002.godine, Aleksandar Sofronijević je dobio i titulu Prve harmonike Jugoslavije, a onda su usledile i brojni drugi trijumfi i medalje, koje su samo dodatno pogurale njegovu karijeru.\nNakon što je završio Muzičku akademiju u Kragujevcu, Aleksandar Sofronijević se, zajedno sa još nekoliko prijatelja, prijavio na ,,Grand” i kao orkestar su potpuno oduševili i produkciju i milionski auditorijum, te je još od tad Aleksandar Sofronijević stalna pratnja u emisijama ,,Granda”.\nPored Aleksandra Sofronijevića, u orkestru nastupaju i njegove kolege: Marko Kojadinović (frula, klarinet, saksofon), Dragan Ostojić Gaco (klavijature), Milan Čolović (perkusionista), Nenad Gvozdenović Trepko (akustična gitara), Nikola Labović Labo (bas gitara), Nemanja Mijatović (prva violina), Stefan Ilić (druga violina), Milan Simić (kontrabas), Dragan Stojković Piksi (bubanj) i Milena Mima Novaković (pevačica).\nOd početka svoje karijere, pa sve do danas, Aleksandar Sofronijević je na harmonici pratio brojna velika imena domaće srpske estrade: Predraga Živkovića Tozovca, Željka Joksimovića, Miroslava Ilića, Sašu Matića, Acu Lukasa, Lepu Lukić, Lepu Brenu, Snežanu Đurišić, Anu Bekutu i brojne druge.\nAleksandar Sofronijević je do sada imao brojne javne i privatne nastupe, te je sa svojim orkestrom dosta tražen na različitim privatnim veseljima, kao što su svadbe i krštenja, a orkestar sa kojim nastupa predstavlja stalnu postavu nekoliko ,,Grandovih” emisija, kao što su ,,Nikad nije kasno0”, ,,Grand, narod pita” i ,,Grand, narodno veselje”.\nTakođe, Aleksandar Sofronijević je pratio i Šabana Šaulića za numeru koju je napisala Aleksandra Kovač lično, a koja je snimljena za jednu od najpopularnijih emisija naših prostora – ,,Ubice mog oca”.\nŠto se privatnih zabava tiče, Aleksandar Sofronijević je izjavio da bi tokom svoje celokupne karijere naročito izdvojio 2 veselja i to 2 venčanja. Prvo je svadba Vladana Gašića, sina političara, člana Srpske Napredne Stranke, Bratislava Gašića, a drugo je svadba Filipa Živojinovića, sina Lepe Brene, i njegove izabranice, popularne pevačice Aleksandre Prijović.\nIpak, iako je svirao na brojnim veseljima i iako uveseljava publiku u studiju i kraj malih ekrana svake nedelje, Aleksandar Sofronijević je izjavio da je ipak najveća čast koju je imao kao profesionalni muzičar bilo njegovo izvođenje na koncertu održanom u čast velikog muzičkog asa Tome Zdravkovića, koji je bio održan 2016. godine u ,,Beogradskoj areni”.\nOno što Aleksandra Sofronijevića čini tako posebnim jeste najpre činjenica da na harmonici ume da izvede sve velike stare i nove strane i domaće hitove, a naročito zato što svakoj od njih da neki svoj posebni pečat, te ga smatraju pravim virtuozom na harmonici, pa mu, shodno tome, brojna velika imena muzičke scene sa pravom i predviđaju veliku karijeru.\nNadimak: Aca, Sofra\nDatum rođenja: 19. novembar 1983. godine\nMesto rođenja: Kraljevo, Srbija\nZanimanje: Muzičar, profesionalni harmonikaš


Sudanski demonstranti traže da vojska odmah preda vlast civilnoj prelaznoj vladi - Svet - Dnevni list Danas\nPočetna » Svet » Sudanski demonstranti traže da vojska odmah preda vlast civilnoj prelaznoj vladi\nSudanski demonstranti traže da vojska odmah preda vlast civilnoj prelaznoj vladi\nPokret koji organizuje višemesečne proteste u Sudanu pozvao je danas vojsku koja je preuzela kontrolu nad zemljom da odmah preda vlast civilnoj prelaznoj vladi.\n0Piše: Beta-AFP 12. aprila 2019. 18.24 Izmenjeno: 16. aprila 2019. 04.02\nSudan Foto: EPA/EFFE/STR (arhiva)\nOrganizatori protesta su naveli da će se mirnim sredstvima odupreti svim vanrednim merama, uključujući policijski čas tokom noći i vanredno stanje, koje je vojska uvela pošto je juče zbacila s vlasti i uhapsila predsednika Omara el Bašira, posle 30 godina njegove vladavine.\nNova vojna vlast danas je održala konferenciju za novinare u Kartumu, na kojoj je navela da je hapšenjem Bašira odgovorila na zahteve gradjana koji su demonstrirali protiv njegove vladavine, da želi da bude „sredstvo promene“ i da će biti na čelu zemlje samo dok bude potrebna.\nPokret koji je predvodio gotovo četvoromesečne demonstracije protiv Bašira okarakterisao je nedugo potom izjave vojnog vrha kao prevaru i farsu.\nHiljade demonstranata ostale su tokom noći i danas ispred sedišta vojske u glavnom gradu Kartumu, uprkos noćnom policijskom času koji je armija uvela posle jučerašnjeg hapšenja Bašira.\nOni su ranije danas saopštili da će nastaviti s demonstracijama jer se ne slažu s namerom vojske da upravlja zemljom u naredne dve godine.\nSudanska vojska poništila dogovore s demonstrantima


Vesti online / Vesti / Ekonomija / Premijer obećao: Rast plata i penzija na svakih šest meseci\nPremijer Srbije Aleksandar Vučić izjavio je da će se plate i penzije postepeno povećavati, "na svakih šest meseci i na svakih godinu dana", do 2017. godine, ističući da je preduslov za to težak rad i strpljenje i podrška građana Vladi Srbije u sprovođenju reformi.\nDa li premijer Srbije može ispuniti svoja obećanja: Aleksandar Vučić\n- Bez vaše podrške, mi nemamo nikakvu snagu. Sa vašom podrškom imamo veliku snagu i ogromnu energiju da stvari menjamo, da Srbiju i ugled Srbije podižemo u svetu da teškim ekonomskim merama pravimo zdravu Srbiju, zdravu privredu za budućnost i da obezbedimo mnogo više posla za sve vas - poručio je Vučić građanima Crne Trave.\n- I vi penzioneri koji ste dobro razumeli u kakvim se treškoćama država nalazi, sa sigurnošću možete da računate, ne na veliko, ali na postepeno i sigurno povećavanje penzija - obećao je Vučić.\n* "Kako sačuvati Srbiju ako u Crnoj Travi živi svega 1.500 ljudi?"\n* Vučić: Ne dam pare za partijske i idiotske projekte\n- Posebno za vas sa malim penzijama, želim da kažem da ćete već pre kraja godine imati veće penzije, neće to biti bog zna šta, ali 300,400 ili 500 dinara više, to ste vi zaradili. Mi smo uspeli kao država da se ozbiljno odnosimo i da ne trošimo od onoga što treba da ostane našoj deci, već da trošimo ono što imamo - poručio je premijer i dodao da će ta povećanja biti nastavljerna i u sledećoj godini.


Direktor Međunarodne agencije za atomsku energiju, Mohamed Elbaradej, saopštio je da će Iran dozvoliti inspektorima te agencije Ujedinjenih nacija da 25. oktobra obiđu nuklearni pogon čije je postojanje tek obelodanjeno.\nElbaradej je posle današnjeg razgovora sa iranskim zvaničnicima u Teheranu izjavio da inspektori treba da obiđu pogon da bi potvrdili njegovu civilnu namenu, kao što tvrdi Iran. Državni mediji su kasnije naveli da je iranski predsednik Mahmud Ahmadinedžad izjavio da su sva pitanja između Teherana i međunarodne agencije razrešena. Ipak, Elbaradej je rekao da agencija i dalje istražuje optužbe da Iran razvija nuklearno oružje, iako nema konkretan dokaz da Teheran raspolaže takvim programom.\nIran je pristao da dozvoli inspekciju posle sastanka sa diplomatama iz šest svetskih sila u četvrtak u Ženevi. Naredni sastanak treba da se održi 19. ovog meseca u Beču. Američki savetnik za nacionalnu bezbednost Džim Džons, danas je kao gost televizije CNN izjavio da je dobro što je Iran pokazao određenu meru spremnosti na saradnju, ali je dodao da to neće biti „beskrajan“ proces, s obzirom da svetska zajednica želi da dobije odgovore u kratkom vremenskom roku.\nAmerička ambasadorka u Ujedinjenim nacijama Suzan Rajs najavila je danas da će se Teheran suočiti sa oštrijim sankcijama, ukoliko ne odustane od svog nuklearnog programa.


EKO PRIJAVA – POPUNJAVANJE U SLUČAJU IZMENE PODATAKA - MNP ADVISORY\nEKO PRIJAVA – POPUNJAVANJE U SLUČAJU IZMENE PODATAKA\n31 jul Aktuelne teme, Aktuelne vesti\nU nastavku objašnjavamo šta je potrebno uraditi u vezi sa prijavom za EKO naknadu (taksu) kada/ako dođe do izmene podataka od značaja za utvrđivanje naknade ili ako se desi greška prilikom podnošenja prijave.\nAko obveznik otpočinje obavljanje delatnosti u jedinici lokalne samouprave u kojoj do sada nije obavljana delatnost:\nPotrebno je podneti nove prijave za sve jedinice lokalne samouprave u kojima je do sada obavljana delatnost plus još jedna za novu jedinicu lokalne samouprave. U odnosu na prethodne prijave menja se datum za period od kada se predaje prijava (upisuje se datum od kada je započeto obavljanje delatnosti u novoj opštini) i broj u polju u koje se upisuje broj jedinica lokalne samouprave na čijoj teritoriji se obavlja delatnost (povećava se za jedan).\nPrestanak obavljanja delatnosti u jedinici lokalne samouprave u kojoj je do sada obavljana delatnost:\nPotrebno je podneti nove prijave za sve jedinice lokalne samouprave u kojima je do sada obavljana delatnost. Kod prijave za opštinu u kojoj je prestala delatnost se u odnosu na prethodnu prijavu menja samo datum za period do kada se predaje prijava. Kod prijava za ostale opštine se u odnosu na prethodne prijave menja datum za period od kada se predaje prijava (upisuje se datum od sledećeg dana u odnosu na datum kada je prestala delatnost u jednoj opštini) i broj u polju u koje se upisuje broj jedinica lokalne samouprave na čijoj teritoriji se obavlja delatnost (smanjuje se za jedan).\nPrestanak obavljanja delatnosti (kod preduzetnika moguć i privremeni prekid delatnosti):\nPotrebno je podneti nove prijave za sve jedinice lokalne samouprave u kojima je do sada obavljana delatnost. U odnosu na prethodne prijave menja se datum za period do kada se predaje prijava (upisuje se datum prestanka obavljanja delatnosti).\nIspravka finansijskih izveštaja koja je uticala na iznos poslovnih prihoda:\nPotrebno je podneti nove prijave za sve jedinice lokalne samouprave u kojima je do sada obavljana delatnost. U odnosu na prethodne prijave menja se iznos u polju „Poslovni prihod u godini koja prethodi godini za koju se vrši utvrđivanje naknade“. Za obveznike koji podnose prijave elektronski putem portala LPA, sve nove prijave za jedinice lokalne samouprave za koje su ranije već podnete prijave u istoj godini mogu se generisati komandom „Kopija prijave“ za prijavu za određenu opštinu. U novoj prijavi se samo izvrši izmena potrebnih podataka.


Sutra je Dan zaljubljenih, a šta je danas? - Portal 072info\nDanas je Dan preljubnika!\nDan uoči Svetog Valentina, 13. februar je dan kada većina nevjernih supružnika proslavlja svoju zabranjenu vezu, pokazalo je istraživanje sajta za sklapanje vanbračnih veza Gleeden.\nMnogi parovi će 14. februara proslaviti Dan zaljubljenih, najčešće romantičnim izlascima, razmjenjivanjem poklona… Međutim, za neke od njih to će biti samo repriza – sve su to već uradili 24 sata ranije!\nTakođe, pet odsto njih izjavilo je da će Svetog Valentina proslaviti u društvu svoje tajne ljubavi dan kasnije – 15. februara, a 12 odsto je čak kazalo da će sa ljubavnicom/ljubavnikom proslaviti Dan zaljubljenih 14. februara i to na javnom mjestu, u restoranu na primjer.


Nikolić zvanično ćuti, Vučić zvanično nema komentar | Insajder\nNeverovatno je i neozbiljno to što već više od 12 sati nema zvanične potvrde, ali ni demantija da je i Tomislav Nikolić odlučio da se kandiduje za predsednika, samo dan pošto je Srpska napredna stranka najavila kandidaturu Aleksandra Vučića. Podsetimo, nezvaničnu informaciju da je i Nikolić odlučio da se kandiduje objavili su sinoć Sputnjik, N1 i B92.\nU međuvremenu su mediji kao važnu vest preneli čak i to da je redakcija Tanjuga uspela da dobije Vučića, ali da je on na pitanje o kandidaturi Nikolića ćutao i nije dao nikakav komentar.\nNovinari Insajdera pokušali su još sinoć da dobiju potvrdu ove informacije i od Nikolića i od Vučića, ali odgovor nismo dobili.\nSinoć, u vreme kada je objavljeno prvo nezvanično saznanje da će se Nikolić ipak kandidovati za predsednika Srbije, on je na svom zvaničnom Tviter nalogu napisao: "Nema uzmicanja, ni povlačenja."\nPosle ove informacije potpuno drugačije mogu da se čitaju poruke iz govora predsednika povodom Dana državnosti, čak i kao najava kandidature. Govor, objavljen i na zvaničnom sajtu predsednika, nosi naslov upravo „Nema uzmicanja ni povlačenja“.\nNikolić je istakao da ponosno predstavlja svoju zemlju i brani njene interese svuda.\nDačić: Još snažnije ćemo podržati Vučića\nLider SPS-a Ivica Dačić ocenio je sinoć da je, ako je vest o kandidovanju Nikolića tačna, sramotno da se on time pridružuje plejadi kandidata koji su protiv Vučića, prenose mediji.\n“Više puta sam isticao da je za Srbiju najbolje da se sačuva politička stabilnost putem kandidature čoveka koji uživa najveću podršku naroda, a to je nesumnjivo Vučić”, rekao je Dačić.\nOn je naveo da će, ako se Nikolić zaista kandiduje, on lično i ceo SPS i Dragan Marković Palma i JS još snažnije podržati Aleksandra Vučića.\n„Nastaviću da radim posvećeno i neumorno dokle god budem na ovom mestu, najbolje što umem i znam, za dobrobit svih“, rekao je Nikolić.\nU istom govoru Nikolić prvi put tako otvoreno preuzima deo zasluga koje su se poslednjih godina pripisivale Vladi. Dogovarajući s drugim državnicima, kako navodi, ekonomske i diplomatske odnose, uspeo je da otvara vrata našoj vladi koja je potom izvanredno realizovala programe“.\nNaglašava da je potpisnik, svedok i garant realizacije međudržavnih sporazuma s danas najmoćnijim državama sveta, da je uvek spreman da pomogne da ono što je „dogovorio s drugim predsednicima zaživi“.\nNikolić je juče u toku dana rekao da nije iznenađen ishodom glasanja na Predsedništvu Srpske napredne stranke, koje je dalo podršku kandidaturi lidera stranke Aleksandra Vučića na predsedničkim izborima.\nNa pitanje novinara da li je odustao od kandidature, Nikolić je kratko odgovorio: „Dogovorićemo se. Bože zdravlja.”\nPrijemu koji je povodom Dana državnosti organizovao Nikolić prisustvovao je premijer Aleksandar Vučić, ali nije bio nijedan ministar.\nUz tvit koji je sinoć objavljen na zvaničnom nalogu predsednika je i fotografija Nikolića i Vučića sa prijema.\nPrema nezvaničnim informacijama, Nikolić je odluku da će se ipak kandidovati doneo nešto kasnije, na proslavi svog rođendana.


Beta 1. novembra 2017. 11:45\nOlimpijski plamen stigao je danas u Južnu Koreju, kroz koju će ga na stodnevnom putovanju nositi više hiljada ljudi, do ceremonije otvaranja Zimskih olimpijskih igara u Pjongčangu narednog februara.\nPrva će baklju poneti klizačica Jou Jang u Inčonu, odakle počinje putovanje olimpijskog plamena dugo 2.018 kilometara.\nOrganizatori igara odredili su da 7.500 ljudi nosi plamen koji je juče iz Atine stigao u Inčon. Slavna olimpijska šampionka u klizanju Kim Juna, jedna od najpopularnijih sportista u Južnoj Koreji, sa premijerom Li Nak-jonom upalila je plamen i tako ozvaničila početak putovanja olimpijske baklje.\nTokom rute, olimpijski plamen biće nošen u specijalno dizajniranoj baklji, kako bi se osiguralo da se ne ugasi. Nakon današnjeg prolaska kroz Inčon, plamen će krenuti ka ostrvu Čedžu, gde će ostati u četvrtak i petak pre ponovnog ulaska na kopno. Plamen će kroz glavni grad Seul proći u januaru.\nOlimpijski plamen je poslednji put bio u Južnoj Koreji 1988. godine, kada su održane Olimpijske igre u Seulu.\nZimske olimpijske igre održaće se od 9. do 25. februara naredne godine u Pjongčangu. Pripreme za takmičenje odvijaju se u sred tenzija sa Severnom Korejom oko nuklearnog naoružanja i raketnih testova.\nPostoji i zabrinutost oko previsokih troškova, ali i oko održavanja sportskih objekata koji će se malo koristiti kada se završe takmičenja.\nPredsednik Južne Koreje Mun Džae-in zatražio je od Severne Koreje da učestvuje na Igrama, jer su, kako je rekao, „zlatna prilika“ da se učvrsti mir na Korejskom poluostrvu.\nKlizački par iz Severne Koreje se plasirao na ZOI, ali nije sigurno da li će im vlada iz Pjongjanga dozvoliti da učestvuje.


104-godišnji veteran odlučio da kupi novi auto, pogledajte šta mu se desilo\n4 Okt 2020 - 23:05 Zanimljivosti Link\nKoliko puta ste se pri kupovini automobila osećali kao da ste loše prošli?\nKupci neretko iz salona izađu s automobilom koji nisu ni nameravali da kupe, a onda se vremenom desi otrežnjenje, a ono po pravilu potvrdi da niste prošli najbolje. Međutim, postoje izuzeci, a ovaj primer definitivno spada u red dobrih vesti.\nKako piše Index.hr, radi se o prodajnom salonu Chevroleta u Njujorku u koji je nedavno stigao kupac kakav se retko viđa. Prošlog četvrtka ih je posetio Clint Johnson, 104-godišnji veteran Drugog svetskog rata. Stigao je da bi kupio novi Chevrolet Sonic, ali rukovodstvo salona je nakon kratkog savetovanja odlučilo da će mu automobil pokloniti.\nU saopštenju na društvenim mrežama ovako su komentisali svoju odluku: "Clint, 104-godišnji veteran Drugog svetskog rata, želeo je da kod nas kupi Chevrolet Sonic, a mi smo, s obzirom na to da se toliko žrtvovao za nas, odlučili da mu jednostavno poklonimo automobil. Hvala ti za sve što si učinio Clint, nećemo nikada moći da ti se odužimo.“\nOvaj prodajni salon inače aktivno učestvuje u brojnim humanitarnim akcijama među kojima je i "Vehicles for Vets“, program kojim se obezbeđuju besplatni automobili za ratne veterane. Ove godine su zbog pandemije sve takve akcije otkazane pa je ovaj salon odlučio da samostalno pokloni automobil.\nU okviru tog programa veterani mogu da biraju automobil koji žele, a ovaj je ostao pri prvobitnoj želji da ima mali Chevrolet. Inače, cena ovog automobila je u Americi od 16.720 dolara pa naviše.\nFoto: Chevrolet, Joe Basil Chevrolet/Facebook


Održan sastanak Mješovite crnogorsko-bosanskohercegovačke komisije o sporazumnom regulisanju pograničnog saobraćaja\nDatum objave: 13.03.2019 13:10 | Autor: MUP\nU organizaciji Ministarstva unutrašnjih poslova, dana 12. i 13. marta 2019. godine, u Podgorici održan je sastanak pregovaračkih delegacija Crne Gore i Bosne i Hercegovine, na usaglašavanju i pripremi za potpisivanje Sporazuma između Vlade Crne Gore i Vijeća ministara Bosne i Hercegovine o izmjenama i dopunama Sporazuma o graničnim prelazima za pogranični saobraćaj, u cilju usaglašavanja sa zakonodavstvom EU u ovoj oblasti.\nTakođe, održan je sastanak Mješovite crnogorsko-bosanskohercegovačke komisije za praćenje sprovođenja Sporazuma o graničnim prelazima za međunarodni i pogranični saobraćaj.\nCilj izmjena Sporazuma o pograničnom saobraćaju je da se stanovništvu nastanjenom u pograničnom području obje države pojednostavi kretanje i prelaženje preko zajedničke državne granice, u namjeri da razvijaju i unapređuju privrednu, obrazovnu, zdravstvenu, socijalnu, kulturnu, sportsku i druge vidove saradnje, imajući u vidu da je saradnja stanovništva pograničnih područja osnov dobre saradnje susjednih država.\nUporedo sa izmjenama ovog Sporazuma dogovorena je dinamika uspostavljanja zajedničkih graničnih provjera na budućim zajedničkim graničnim prelazima između dvije države, u cilju pojednostavljenja graničnih procedura i racionalnijeg korišćenja resursa u kontroli prekograničnog prometa.\nPosebna pažnja je posvećena pripremama za predstojeću ljetnju turističku sezonu, usaglašavanju prometa ljudi i roba i koordinaciji graničnih službi obje države u cilju ubrzanja graničnih provjera u prelasku zajedničke državne granice.\nSastankom, na kojem su prisustvovali relevantni predstavnici institucija obje države, ministarstava unutrašnjih poslova, saobraćaja, graničnih policija, carina i inspekcijskih službi rukovodili su predsjednici komisija Crne Gore i Bosne i Hercegovine, Milan Paunović i Ermin Pešto.


Građani nisu spremni da prijave korupciju\nPočetak Aktuelno Konferencije Radni sastanak Nacionalnog konventa za EU – grupa za poglavlje 5\nGrađani Srbije smatraju da je korupcija rasprostranjena, kako na nacionalnom nivou, tako i u njihovom neposrednom okruženju, ali 86 odsto ne bi prijavilo korupciju, rečeno je danas, prilikom predstavljanja rezultata istraživanja o percepciji građana o borbi protiv korupcije.\nViše od polovine ispitanika je odgovorilo da, ako bi se našli u situaciji da im traže mito, ne bi platili, već bi tražili pomoć od nekoga ko bi mogao da im pomogne bez plaćanja, niti bi prijavili da im je traženo mito, naveli su autori istraživanja iz Američke agencije za međunarodni razvoj (USAID) i Centra za slobodne izbore i demokratiju (CeSID).\nRazlog za porast broja građana koji nisu spremni da prijave službenika koji traži mito je uverenje da se ništa neće promeniti, da je teško dokazati, kao i da se u „društvu Srbije ne cene oni koji prijave korupciju“, rekao je programski direktor CeSID-a Ivo Čolović. „Građani nisu spremni da se izlože riziku da ih niko neće zaštititi ako prijave korupciju“, istakao je Čolović.\nNemanja Nenadić, programski direktor Transparentnosti Srbija, izjavio je da je uloga uzbunjivača nezaobilazna kada se govori o borbi protiv korupcije i da bi osnova za tu borbu u narednom periodu trebalo da bude upravo ispitivanje svih slučajeva gde su uzbunjivači ukazivali na nepravilnosti.\n„Samo na taj način se može zadobiti poverenje javnosti da će borba protiv korupcije biti neselektivna“, rekao je Nenadić.\nIstraživanje pokazuje da 55 odsto građana veruje da je korupcija široko rasprostranjena u Srbiji. Polovina građana Srbije smatra da se država kreće u pogrešnom smeru. Među njima dominiraju mladi i visokoobrazovani ispitanici.\n„Među ispitanicima koji imaju između 18 i 39 godina imamo 59 odsto onih koji smatraju da se Srbija kreće u pogrešnom pravcu. Dakle, u jednoj zemlji iz koje se ljudi masovno iseljavaju, upravo ona kategorija koja je kritična smatra da se država kreće u pogrešnom pravcu što može da bude zabrinjavajući podatak za budućnost i svakako nešto na šta treba obratiti pažnju u daljem ophođenju prema građanima“, rekao je Čolović dodavši i da čak 84 odsto mladih u Srbiji smatra da korupcija „veoma mnogo utiče na društvo u celini“.\nRezultati su pokazali i da je opalo je poverenje građana Srbije u institucije koje bi trebalo da se bore protiv korupcije, odnosno u mogućnost i volju nadležnih da se izbore sa korupcijom.\n„Sa druge strane, predsednik je i dalje na prvom mestu kao institucija za koju građani smatraju da je najposvećenija borbi protiv korupcije. To je možda jedan od razloga pada poverenja u institucije, jer, u principu, ovde se više veruje imenu čoveka nego samoj instituciji predsednika, ali i on beleži pad u odnosu na prethodni istraživački ciklus sa 23 procenta na 17 odsto“, rekao je Čolović.\nDa građani više veruju predsedniku Aleksandru Vučiću nego institucijama, pokazalo je i istraživanje od prošle godine.\nProsečna školska ocena koju su građani dali institucijama je 2, odnosno tek prelazna ocena. Malo bolje rangirana je Vlada Srbije koja je dobila prosečnu ocenu 2,4 rekao je Čolović.\nKao najkorumpiranije institucije, građani Srbije prepoznaju zdravstvo (18 odsto), različite inspekcije (11 odsto), policija (9 odsto), sudovi (8 odsto). Čolović ipak ističe da, kada je zdravstvo u pitanju, treba imati u vidu i naviku građana da nose poklone doktorima, što je gotovo deo tradicije i koji je teško izmeniti, a koji se takođe smatra korupcijom, mada sitnom.\nNajrasprostranjenije koruptivne radnje su, prema viđenju građana Srbije, korišćenje prijateljskih veza i položaja radi zapošljavanja, odnosno nepotizam i partijsko zapošljavanje.\nŠenli Pinčoti, direktorka Kancelarije za demokratski i ekonomski razvoj, USAID istakla je da je „borba protiv korupcije ključna na putu Srbije ka EU“, ali i da je jačanje pravne države i vladavine prava važno ne samo zbog EU, već zbog budućnosti same Srbije.\nIstraživanje o percepciji građana Srbije o borbi protiv korupcije sprovedeno je tokom novembra 2019. godine putem intervjua licem u lice, na uzorku od oko 1.200 ispitanika u urbanim i ruralnim sredinama, širom Srbije.


Millenium Resorts i američki Marriott grade hotelski kompleks u Vranjskoj Banji | SEEbiz.eu\nMillenium Resorts i američki Marriott grade hotelski kompleks u Vranjskoj Banji\nObjavljeno: 19.05.2021 / 21:36\nVRANJE - Predstavnici domaće kompanije Millenium Resorts i američkog hotelskog lanca Marriott International potpisale su danas ugovor o saradnji u izgradnji hotelskog kompleksa u Vranjskoj Banji, a projekat je vredan 90 miliona evra.\nPrema rečima direktora Millenium tima Stojana Vujka, ta kompanija uložiće 90 miliona evra u hotelski kompleks koji će se sastojati od dva hotela brenda Marriott i medicinskog centra Sofka, a potom u narednim fazama izgradnje i spa apartmana, bungalova i različitih pratećih sadržaja.\nPrva faza radova, uključujući prvi hotel, trebalo bi da bude završena 2023. godine, a poslednja, četvrta do 2026. godine.\nNajavljeno je da će u okviru projekta u Vranjskoj Banji biti otvoreno 350 novih radnih mesta.\nPotpisivanju ugovora o saradnji između Millennium Resorts i američke hotelske kompanije Marriott International prisustvovali su premijerka Ana Brnabić i američki ambasador Anthony Godfrey.\nBrnabić je istakla da se radi o najvećem projektu kompanije Marriott International na Balkanu, i najvećoj investiciji u srpski turizam u ovom trenutku, i da projekat „nije nimalo lak“ zbog posledica pandemije.\nIstakla je veliki značaj ove investicije za Vranjsku Banju i jug Srbije.\n„Ova investicija će za jug Srbije značiti oživljavanje, budućnost i dolazak novih investitora, poslove i plate i bolji kvalitet života“, rekla je Brnabić i zahvalila domaćoj i američkoj kompaniji na ovom projektu.\nAmbasador Godfrey ocenio je da se radi o važnoj prekretnici u ekonomskim i kultutnim odnosima Srbije i SAD i poručio da ovakvi projekti ukazuju na oporavak privrede od posledica pandemije.\nKako su najavili investitori, banjski kompleks će biti izgrađen u četiri faze, do aprila 2026. godine. U taj projekat kompanija Milenijum će uložiti 90 miliona evra, a hotelska grupacija Marriott ima pravo na franšizu u roku od 20 godina.\nU prvoj fazi je planirana izgradnja hotela „Westin“ Vranjska Banja sa četiri zvezdice, iz lanca Marriott, do aprila ili maja 2023. godine, a imaće 190 soba i apartmana, kongresni centar za 600 gostiju sa spa centrom od 4.000 kvadrata koji uključuje šest bazena, saunu i hamam.\nU okviru tog hotela biće „Sofka“ medicinski centar, prostor za decu, fitnes i biznis centar.\nU drugoj fazi biće izgrađen još jedan hotel iz lanca Marriott sa nazivom „Kralj Petar Prvi“ koji će imati pet zvezduca, dok će u trećoj fazi biti izgrađeni spa aparatmani, a u četvrtoj spa bungalovi.\nTagovi: Millenium Resorts, Ana Brnabić, Anthony Godfrey, Stojan Vujko, Marriott, Vranjska Banja


NALED predložio smanjenje poreza i doprinosa na zarade | EurActiv Serbia\nNacionalna alijansa za lokalni ekonomski razvoj (NALED) 26. januara je Vladi Srbije dala deset ključnih preporuka kako da unapredi uslove poslovanja, među kojima su smanjenje poreza i doprinosa na zarade, uspostavljanje javnog registra neporeskih nameta, veća predvidivost taksi i naknada. Za deset godina u Sivoj knjizi Alijanse objavljeno je 210 preporuka od kojih je potpuno ili delimično sporovedeno samo 89. Na predstavljaju Sive knjige šef Delegacije EU u Srbiji istakao je da je važno da Srbija nastavi reformu ekonomije i vladavine prava jer je to ključno za pristupanje EU.\nU Sivoj knjizi NALED-a je predloženo i da se zakonski uredi zanatstvo, uvede elektronski sistem prijave i evidencije sezonskih radnika, unapredi postupak upisa prava u katastar, da se unapredi registar poljoprivrednih gazdinstava i uvede elektronski sistem za dodelu podsticaja.\nPredsednik Upravnog odbora NALED-a Aleksandar Ružević je na predstavljanju Sive knjige kazao da je za deset godina koliko postoji ta publikacija stiglo više od 500 inicijativa za pojednostavljenje birokratije, od čega je 210 preporuka u izdanjima, a u potpunosti ili delimično je sporovedeno samo 89.\nNaveo je da još nije rešeno pet preporuka iz prvog izdanja Sive knjige, koje se odnose na Ministarstvo finansija i Poresku upravu, a u proseku se svake godine rešavalo svega devet predloga.\nIzdvojio je da su važne preporuke koje su uvažene unapređenje procedura za izdavanje građevinskih dozvola i pojednostavljenje postupka za uplate poreza i dioprinosa na zarade, na jedan umesto na 12 računa.\nPo njegovoj oceni važno je to i što je ukinut pečat, omogućeno automatsko overavanje zdravstvenih knjižica, elektronsko prijavljivanje radnika, izbacivanje radne knjižice iz upotrebe, ukidanje 86 dokumenata za dobijanje porodiljske naknade.\nNALED se u novoj Sivoj knjizi zalaže i da se uvedu svi registri, poput adresnog, kako bi u sistemu e-uprave razmena podataka bila potpuna, i da se omogući preduzećima da čuvaju poslovnu dokumentaciju isključivo u elektronskom obliku.\nOd 100 preporuka u Sivoj kniizi NALED-a za 2017. godinu rešeno je samo devet. Pojednostavljeno je vođenje evidencije PDV-a, ukinuta je republička administrativna taksa za podnošenje zahteva u postupcima pred katastrom nepoketnosti, pojednostavljena je procedura ostvarivanja prava na porodiljsku nadoknadu, ukinuta upotreba pečata u platnim usligama i regulisano postupanje inspekcije tokom kontrola privrednika.\nSmanjenje parafiskalnih nameta od 2019. godine\nMinistar finansija Srbije Dušan Vujović, koji je dpbio nagradu Reformator godine, rekao je na konferenciji "Pravac reformi 2018" da je u pripremi zakon o taksama i naknadama, koji predviđa smanjenje tih parafiskalnih nameta i da je predog u javnoj raspravi, a da bi primena zakona mogla da počne od 2019.\nVujović je rekao i da će biti napravljen jedinstven registar taksi i nakanada i javno objavljen.\n"Sada namete svodimo u jedinstven registar i to će se lako obaviti, ali predstoji usvajanje propisa i taj deo je teži. Razumem da su lokalne samouprave naplatu firmarina koristile kao diskrecioni instrument da obezbede prihode, ali to nije transparentno i odbija investitore", rekao je Vujović.\nNa pitanje da li će se u 2018. smanjiti porezi i doprinosi na zarade, Vujović je rekao da to spada u "drugu generaciju problema, ali će se zbog fiskalnog prostora u budžetu lakše rešavati".\n"U Srbiji oko 300.000 preduzetnika plaća poreze i doprinose na minimalni iznos zarade, što je zakonom dopušteno, pa je problem odakle skupiti prihod ako se smanje porezi", rekao je ministar.\nOn je istakao da je "ključna stvar" reforma Poreske uprave koja treba da obezbedi da se poreski obveznici plaše inspekcije i da se kontrola i prikupljanje prihoda zbog toga obavlja sa što manje poreskih službenika, a da je cilj da plaćanje poreza bude dobrovoljno.\n"Planiramo ukidanje sudskih taksi za sporove koji se završe medijacijom, ali treba imati u vidu da se sudstvo finansira dobrim delom iz taksi", rekla je Kuburović.\nPodsetila je da je unapređen registar nepokretnosti i da se dužnicima sada brže naplaćuju potraživanja zbog čega se i bune.\nMinistarka građevinarstva, saobraćaja i infrastrukture Zorana Mihajlović rekla je da njeno ministarstvo sarađuje sa NALED-om jer je "važno da se sasluša svaki predlog, a posebno ako dolazi od stručnjaka".\n"Cilj Vlade Srbije je održivi privredni rast koji bi bio otporan na udare", rekla je Mihalović i dodala da su glavni ciljevi ministarstva između ostalog izgradnja infrastrukture, elektronska planska dokumentacija i sprovođenje Zakona o ozakonjenju objekata koji su nelegalno izgrađeni.\nNa pitanje kako će skratiti put od izrade dobrih zakona do sprovođenja, Mihajlović je rekla da će se ozakonjenje ubrzati i da postoje kazne.\n"Omogućili smo svakoj lokalnoj samoupravi da popiše imovinu i sada se prvi put zna šta imamo od imovine. Zakon ćemo sprovesti", rekla je Mihajlović.\nFabrici: EU želi proširenje, ključ za Srbiju reforma ekonomije i vladavina prava\nNa istom skupu šef Delegacije EU u Srbiji Sem Fabrici najavio je da će Evropska komisija 6. februara objaviti strategiju za Zapadni Balkan i za proširenje koja potvrđuje usmerenje EU ka povećanju brojnosti svog članstva.\n"Srbija je kandidatkinja za pristupanje EU koja je imala najveći napredak u procesu pridruživanja", rekao je Fabrici na promociji Sive knjige NALED.\nOn je istakao da je Srbija okrenuta ka EU jer se 66% izvoza privrede Srbije ostvaruje u EU.


Robni deficit BiH za 11 mjeseci 6,55 milijardi KM – ASinfo Portal\nRobni deficit BiH za 11 mjeseci 6,55 milijardi KM\n20.12.2021. / 15:54\nSARAJEVO – BiH je za 11 mjeseci ove godine izvezla robe u vrijednosti od 12,892 milijarde KM, što je više za 34,8 odsto u odnosu na isti period prošle godine, dok je uvoz iznosio 19,441 milijardu KM ili 26,5 odsto više u odnosu na 11 mjeseci lani.\nU navedenom periodu pokrivenost uvoza izvozom iznosila je 66,3 odsto, dok je spoljnotrgovinski robni deficit iznosio 6,55 milijardi KM, objavila je Agencija za statistiku BiH.\nIzvoz u zemlje Cefte za 11 mjeseci iznosio je 2,122 milijarde KM, što je više za 40,8 odsto u odnosu na isti period 2020. godine, dok je uvoz iznosio 2,497 milijardi KM, više za 28,4 odsto u odnosu na isti period lani.\nPokrivenost uvoza izvozom sa zemljama Cefte iznosila je 85 odsto.\nIzvoz u zemlje EU za 11 mjeseci iznosio je 9,474 milijarde KM, za 35,7 odsto više nego u uporednom periodu lani, dok je uvoz iznosio 11,543 milijarde KM, više za 23,2 odsto u odnosu na isti period prošle godine.\nPokrivenost uvoza izvozom sa zemljama EU iznosila je 82,1 odsto. Srna\nTagovi: robni deficit bihspoljna trgovina\nVlastiti izvor energije spas u vrijeme energetske krize\nUskoro novo poskupljenje struje privrednicima u Srpskoj